
(St Mindets Kildevæld gaar frem 
om Barndomsegnen og mit Hjem — 
det nynner om min første Gang, 
fortæller om min Moders Sang 
og pusler rundt i Mark og Vang 
og gør mig glad igen. 

SVaar jeg gaar træt ad Vejen, 

saa kommer Barnelegen 

ved Højby Sø og Borrevang, 

og Mindets Ord: »Der var engang« 

har altid samme fulde Klang 

i Hjertedybets Grund. 

^ra Bakkerne om Hjemmet 
vi saa ud mod et fremmed 
og fint og dejligt Drømmeland 
bag Kattegattets klare Vand — 
og Fantasien tog Forstand 

vidunderligt i Favn. 

£/udshuset signer Hus og Gaard, 
og Klokkerne mod Aften slaar 
de dybe Bedeslag, der gør, 
at Sindet vendes nu som før 
mod gamle Ord, der aldrig dør 

om Højby Kirkes Sagn. 





forunderligt at vandre her, 
hvor Sekshøj imod Odden ser, 
og Sejerøen hegner ind 
og skærmer mod den barske Vind, 
saa Bugten bliver mild af Sind 

og aander Fred og Ro. 

2)u lille By bag Bakker gemt, 
aah — jeg har ingenting forglemt! 
Jeg følger Mindets Kildevæld — 
og naar jeg mod den sidste Kvæld 
ser Livets Sol gaa dybt paa Hæld, 
saa kommer jeg igen. 

(Saa vil jeg hvile i den Muld, 
der blev mig kær og yndefuld, 
fordi den gav mig Livsens Brød 
og altid aabne Arme bød 
den Vandrer, der i Strid og Nød 
fandt Hvilestedet her. 




Side 3 af 41 





En Skovridergaard 
blev 100 Aar. 



Jeg drømmer bag gamle Mure 
under aarhundredgamle Træer 
om dem, der drog Livets Fure, 
de Slægtled, der levede her. 
De elsked og haded i Fryd og i 

Savn, 

de lyste i Smil og de mørkned i 

Graad, 

de styrede her deres Skæbnebaad 
i Skovenes Navn. 

Jeg føler, de færdes herinde, 
de hvisker mig sagte Ord, 
de famler sig frem for at finde 
et Livsværks slettede Spor. 
»Lier bygged vi Vej, her planted vi 

Træ, 

vi leder om Spor af vort Arbejdes 

Gavn, 

vi planted for Fremtidens Slægter 

et Læ 
i Skovenes Navn!« 

Billederne forestiller: 

Ekskursion fra Landbo 
højskolen til Odsherreds 
Skovdistrikt. Deltagerne 
samlet i Haven paa 
Mantzhøj Skovrider- 
iraard. 

Partil fra Jyderup Skov. 

Mantzhøj ved Sommer — 

og Vinter. 

Slanke Bøge i Kongsøre j 
Skov. I 




Jeg føler de spørgende Blikke, 
jeg aner den søgende Haand: 
»Sig, hvorfor peger du ikke 
paa Spor af vort Arbejdes Aand?« 
»Ak, Vejen er tilgroet, borte Jer Slægt, 
Jert Navn kun en Lyd gennem hundrede 

Aar, 

hvert Spor slettes ud under Tidernes Vægt, 
men Skoven — den staar! 

Og Skoven suser med Minder, 
med Spor af dens Dyrkeres Aand, 
og her — blege Skygger — I finder 
Livets friske, varmende Haand! 
I lagde et Frø til mit skyggende Træ, 
I hugged den Bjælke, som støtter mit Hus, 
I skabte den Skov, hvor jeg nu søger Læ, 
for Livsstormes Sus!« 

Da smiler de blege Skygger, 
en Hvisken mit Øre naar: 
»Vi ved vel, hvad Mennesker bygger 
farer hen, farer hen og forgaar! 
Vort N avn blev udslettet af Tidernes Haand, 
vor Vej groede til, og vor Mur sank i Grus, 
dog hører du Evighedsklang af vor Aand 
i Skovenes Sus!« 



Engang skal jeg synge til Verden 
min Afskedstak og Farvel, 
takke for munter Færden, 
for mangeslags smilende Held, 
for Dyrenes Venskab og Menneskers Tro, 
for Sol og for Blomst og for Bølgernes Brus, 
for det, der skal synge min Sjæl til Ro 
— Skovenes Sus! — 

Elisabeth Vestergaard. 

Jul i Fattighuset 

En Fortælling fra Odsherred fra dengang 
Fattighusene endnu eksisterede 





Tnvuvwwif 

joodSSBOeR 



DE boede Dør om Dør i Fattighuset — Sidse til 
højre og Birthe til venstre; imellem dem var 
kun en lille firkantet Gang, brolagt med røde Mur- 
sten. 

Sidse havde været gnaven lige fra Morgenstun- 
den, da Kakkelovnen begyndte at ryge, saa hun til 
sidst maatte skrabe Soden ud. Det var ikke morsomt 
at ligge dér og rode paa en Juleaftensdag. Birthe 
kunde sagtens, hendes Ovn kunde næsten rense sig 

selv og saa var hendes Stue et Kvarter længere 

end Sidses — godt og vel! Og hun havde en stor, 
grønmalet Dragkiste, hvor hun kunde gemme alle 
sine Klæder for Mus og Møl — ja, tit blev der og- 
saa sat en Skaal Mad i den — mest naar hun havde 
faaet noget forærende, som ingen andre skulde se. 

Men Sidse havde en fin Næse, naar hun engang 
imellem kiggede indenfor — og selv om hun ikke 
kunde udstaa Birthe og ikke vilde have Omgang med 
hende, saa maatte hun jo dog af og til ind for at 
høre lidt nyt — for Birthe gik tit ud og vidste me- 
get. Hun havde sine gode Ben endnu — ikke saa- 
danne hullede Skinneben som Sidses, der aldrig kunde 
læges. Der var rigtignok Forskel paa, som Folk 
havde det. 

Naa, nu skulde hun vel ellers til at gøre jule- 
rent — det kunde nok behøves nu efter det med 
Kakkelovnen. 

Sidse stillede sig hen ved Vinduet, for der kom 
nogen gaaende forbi, og hun maatte da se, hvem det 
var. Saa gik hun ud i sit lille Køkken og rumsterede 
længe derude. 

Paa den anden Side af Gangen sad Birthe og 
saa sig omkring; hun var færdig med at ordne sin 
Stue og nød det dobbelt, fordi hun vidste, at Sidse 
ikke var begyndt endnu. Hun kunde ikke dy sig for 
at gaa hen og raabe gennem Væggen til Sidse i Køk- 
kenet: »Er du færdig med Julerengøringen, for det 
er jeg?« 

Hun vidste, det vilde ærgre Sidse — det var der- 
for, hun sagde det. Men lidt efter lukkede Sidse Dø- 
ren paa Klem ind til Birthe og raabte: »Gangen fejer 
j e g ikke!« 



Det med Gangen havde Birthe ikke glemt, men 
nu havde den ligget og flydt i fjorten Dage, og nu 
vilde Birthe ikke have noget med den at gøre, efter- 
som det altid var Sidse, der slæbte mest Snavs med 
sig ind. »Vil du ikke feje«, sagde Birthe roligt, »saa 
lad du bare Skidtet ligge.« »Ligge«, raabte Sidse, 
»nej, jeg vil ikke have d i t Skarn liggende her i Høj- 
tiden.« 

Birthe gik hen og lukkede Døren for Næsen af 
Sidse, men da hun i det samme saa Præsten komme 
nede paa Gaden, raabte hun: »Nu kommer minsæl 
Præsten — kanske han vil ind her.« Sidse røg i en 
Fart ind i sin Stue og laasede Døren, og Birthe snap- 
pede sin Kost, fejede s i n Halvdel af Gangen og lod 
Snavset ligge uden for Sidses Dør. Saa stod hun et 
Øjeblik i sin Stue, inden Præsten bankede paa og 
traadte ind. 

»Ih, men Jøsses dog«, udbrød Birthe overrasket. 
»Bliver De bange for m i g?« spurgte Præsten. »Nej, 
men her ser ikke saa pænt ud, jeg mener, Gangen 
er ikke fejet færdig ...« »Naa ikke andet«, svarede 
Præsten, »det kan De da snart faa gjort.« Birthe 
havde den største Lyst til at udgyde sin Harme over 
Sidse — men hun beherskede sig. »Sidse er nok 
ikke hjemme«, sagde Præsten, »hendes Dør var luk- 
ket.« »Jo, saamænd er hun saa, jeg har lige snak- 
ket med hende. Saa har hun laaset Døren, da hun 
saa Præsten.« 

Nu fik Birthe dog sagt det. Og det gjorde Ind- 
tryk paa Præsten, det kunde hun godt se. Hun bød 
ham ind i Varmen, trak en Stol frem, lukkede Døren 
og frydede sig igen over, at h u n havde faaet gjort 
rent. 

Saa kom Præsten frem med sit Ærinde. Han 
vilde ønske hende en glædelig Jul, og det kunde alle 
faa, naar de selv vilde, enten man saa sad højt paa 
Straa, eller man boede i et Fattighus. Det var den 
indvendige Glæde, det kom an paa, det venlige 
Sind, som var modtageligt for alt det gode og gav 
Lyst til at glæde andre — og det kunde jo selv den 
fattigste gøre, for det bedste, man kunde give hin- 
anden, var Kærlighed, selv om den ikke var noget 

imod den Kærlighed, Gud viste os, da han sendte sin 
Søn til Jorden for at frelse Mennesker, bære vor 
Skyld og hjælpe os til at komme i Himmelen. — 

Inde hos Sidse gik alt i Staa. Hun var helt be- 
taget og stod som forstenet midt paa Gulvet. Hun 
var forskrækket over sig selv, over, at hun laasede 
Døren for Præsten. Men nu kunde hun da ikke laase 
op — og sikken her saa ud. Nu sad han inde hos 
Birthe, og der var alt i Orden, og han kunde præke 
for hende. Mon hun havde faaet Tid til at lægge 
Salmebogen frem, inden han kom? Sidse frygtede 
for, at Præsten blev vred paa hende, fordi hun laa- 
sede, glemte det maaske aldrig — heller ikke, naar 
han engang skulde gøre Ligtalen over hende. Saa 
vilde han maaske lægge det ud, saadan som nu h a n 
kunde det — kanske sige, at hun havde lukket Dø- 
ren for h a m og dermed for Guds Rige. 

Sidse lyttede, nu sang Præsten derinde; hvad 
mon det var for en? Hun listede ud i Køkkenet, dér 
var mere lydt. Det var nok den om et Barn er født 
i Betlehem — ja, den kunde hun da godt nok lige 
fra Barn af, og selv om hun ikke hørte alle Ordene, 
vidste hun, hvad det var for Vers, han sang. Ja, 
Birthe kunde sagtens. Hun sad dér lunt og rent og 
sang Halleluja med Præsten. Sidse stod fortabt og 
saa rundt om paa Støvet, der laa tykt alle Vegne 
— endda det nu var nær ved at være Jul. Hvad mon 
Præsten sagde derinde? 

Hun begyndte at rydde op og gøre i Stand, vaske 
af og lægge til Rette i Kakkelovnen. Nu var den da 
ren og maatte kunne varme. Hun hørte Døren gaa 
og saa straks efter Præsten ude paa Gaden. Saa prø- 
vede han altsaa ikke hendes Dør mere; og det var 
ikke godt at vide, hvad Birthe havde sagt om hende. 
Stille laasede hun Døren op og kiggede ud. Dér laa 
minsæl al Birthes Snavs skubbet over til hende. 
Sidste greb sin Kost og fejede væk fra sin Dør, 
hobede det hele sammen som et Skel mellem de 
to Døre. Saa gik hun ind og gjorde alt færdigt 
i Stuen. 

Men Birthe havde hørt Kosten og listede for- 
sigtigt ud. Naa, fejet havde Sidse da, men dér laa 
det hele. Hun tænkte paa Præsten og alt det, han 
havde sagt, og hun listede ind efter Fejeskovlen, tog 
Halvdelen af Snavset, bar det udenfor og dryssede 
det ned i et dybt Hjulspor. Det saa Sidse straks, 
og hastigt aabnede hun Vinduet paa Klem og raabte: 
»Du tror vist, du gør Vejen en stor Tjeneste.« Det 
svarede Birthe ikke paa. 

Der blev stille i Huset. Birthe satte sig hen med 
sin Salmebog i Skødet, bladede i den og læste den 
første Linje af alle Julesalmerne. Sidse anbragte sig 
i en Stol ud for Kakkelovnen, stirrede ind i dens 
aabne Gab og fulgte hver Glød i dens Opkomst, ind- 



til den blussede op. Saa lukkede hun Laagen og nød 
Bulderet i den rene Ovn. 

Kirkeklokken kimede før Juleaftensgudstjene- 
sten. Birthe rejste sig, idet hun tænkte: »Naar 
Præsten har været hos mig, er det rimeligt, jeg gør 
Gengæld.« Saa tog hun sit graa Sjal frem af Drag- 
kisten og hængte det paa sig. En Kyse fandt hun 
frem af en Skuffe og bandt den paa foran sit lille 
Spejl. Med Salmebogen og et Lommetørklæde i den 
ene Haand aabnede hun med den anden sin Dør og 
saa da straks, at alt Snavset var borte af Gangen, 
og hun undredes, for hun havde intet hørt. Men det 
maatte jo være Sidses Værk. 

Saa gik hun ud paa Gaden uden at smække det 
mindste med Døren — for det kom jo ikke Sidse 
ved, hvor hun gik hen. 

Men Sidse følte sig saa utilpas; der var ikke 
noget ved at sidde her og glo — og det med Præsten 

var nu alligevel han var jo egentlig en rar 

Mand saadan 

Sidse tog en gammel Kaabe frem fra et For- 
hæng og stak Armene i den. Saa bandt hun et Tør- 
klæde om Hovedet og listede stille ud paa Gaden. 
Hvorfor skulde Birthe have sin Næse i, hvor hun gik 
hen ? Salmebog havde hun ikke, og hun kunde heller 
ikke læse — saa det var lige meget med den. 

Det var mørkt, saa ingen saa hende — og det 
var ogsaa godt det samme. — 

Sidse og Birthe kom til at sidde ved Siden af 
hinanden i Kirken — der var ingen Pladser at vælge 
imellem. Da Folk myldrede ud, sagde Sidse til Birthe : 
»Det var en lang en.« Hvem?« »Prækningen !« 
»Naa-aa«, sagde Birthe nænsomt og præstevenligt. — 
»Og saa de ømme Bænke, man sidder paa. Ja, du har 
gode Ben, saa det gør kanske ikke dig noget.« De 
sagde ikke mere, men fulgtes ad til Fattighuset. Da 
de kom ind i Gangen, laa der en Pakke ved hver Dør, 
og en Skaal stod ved Siden af. Der blev ikke sagt 
noget. Sidse kendte straks Skaalen og tog i Hast 
Maal af Birthes — de var fra samme Sted. Saa tog 
hver sit og gik ind til sig selv. 

Noget senere aabnede Sidse Døren ind til Birthe 
og spurgte: »Hvad fik du, Børte?« »Steg, og hvad 
fik du?« »Grød, fik du ikke mere end Steg?« »Jo, 
Kartofler og Rødkaal. Men du fik ogsaa mere end 
Grød.« »Ja, Kaffe og Julekage.« De sagde ikke mere, 
og Sidse gik ind til sig selv igen. Men lidt efter stod 
hun i Birthes Dør, ikke med Taarer i Øjnene, men 
tudskraalende, saa hun knapt kunde faa sagt, hvad 
hun vilde: »Børte, den Mad — den forstaar jeg — 
vi skal deles om det — først min Grød og saa din 
Steg — og saa Kaffe med Kage ovenpaa. Og jeg 
skal lægge for. Vil du spise inde hos mig? Der er 
godt varmt. 

Birthe saa lidt forbavset paa Sidse, men gf* 
straks hen til den grønne Dragkiste og tog noget 
op. »Se her er min Dug — det er dog Juleaften.« 

Sidse tørrede Øjnene i Snippen af sit Forklæde 
og gik saa ind for at dække Bord. Lidt efter sad de 
med de varmede Retter paa den hvide Dug. De var 
helt højtidelige, da de stak til Risengrøden med det 
store Smørhul, der flød helt ud over Grøden, som 
var overstrøet med Kanel og Sukker. 01 var der 
ogsaa. Birthe var lige ved at udtale sig om den gode 
Grød — men det var jo unødvendigt, for det vidste 
Sidse jo lige saa godt som hun. 

Men da de begyndte paa Flæskestegen med Kar- 
tofler og Rødkaal til, da slap det alligevel uforvarende 
ud af Birthe: »Det er dog en nydelig Spise.« »Ja, 
det er det«, sukkede Sidse. Kaffen fyldte hele Stuen 
med Vellugt. Sidse gav den et lille ekstra Kog — for 
s a a d a n Kaffe skulde udnyttes til det yderste. Jule- 



kagen smeltede i Munden for hver Slurk Kaffe, de 
drak. Sidses Tandstumper slap nok saa let over den 
som over Stegen. 

Da Maaltidet var til Ende, tog Sidse af Bordet 
og lagde omhyggeligt Dugen sammen. »Ikke en 
Plet«, henkastede hun — og Birthe nikkede. »Bliver 
du herinde?« spurgte Sidse. Birthe nikkede igen. 
Sidse var lige ved at smile til Birthe, men Smilet 
brød først frem, da hun bukkede sig ned over en 
Skuffe og tog to røde Æbler op. Hun havde været 
i to Sind — om hun skulde give Birthe det ene, eller 
om hun skulde fortie, at de var med i Pakken. Nu 
lagde hun det ene — det største — hen foran Birthe 
og sagde med et lunt Smil : »Der har du en Himme- 
rigs Mundfuld til sidst.« Birthe smilede, da hun tog 
Æblet. »Ja, saamænd, alt dette her smagte jo lige- 
godt noget af Himmerig.« 

Asta Christiansen. 




^TTor og: ^ulen 



SVu kimer igen de flokker, 
der melder om julens 9>red, 
om ^Barndommens JSykkedage, 
om uendelig Oiærlig^ed. 

9Vw kalder de ældgamle ^Uoner, 
der kaldte paa dig og paa mig, 
vi fulgte saa gerne de blokker 
ad en 9Favesti's Oiirkevej. 



Q)e kimer, de vældige 'tMalme, 
som før . i ^.århundreders J3ø6, 
vi selv er kun 9>nug, der flyver, 
til nye er viklet af Svø6. 

er kun som Sneen, der drysser, 
en ^ul, medens ^ræet 6lir tændt; 
men dog F>ar vi ^id til at mindes 
og takke for godt, der er fjændt. 

TAGE CHRISTIANSEN 

RØRVIG OG NATURFREDNINGEN 



WBBSSBSUBBBMBSå 




D' 



l. 



Den fredede Rorvig Mølle. (Fra »Dansk Naturfredning«.) 

: S. Bay fot. 



ker er i Odsherreds afvekslende Natur 
saa mange skønne Pletter, at det al- 
tid vil være vanskeligt at give et enkelt 
Sted Prisen. Hver Plet bidrager sit til den 
rige Mangfoldighed, der netop er denne 
Halvøs Charme, og hver Egn har sine For- 
trin, det være sig i Naturskønhed, i Se- 
værdighed eller i Minder. Rørvig har frem 
for andre Steder i Odsherred bl. a. det, at 
denne specielle Egn blev først opdaget, 
blev bedst kendt og fik de mest formaaende 
Venner. Og naar Rørvig har solet sig i 
Tilnavnet -»Sjællands Skagen«, er det hel- 
ler ikke uden Grund. Blot at Rørvig byder 
paa en langt mere alsidig Natur — fra den 
blide Ynde ved Isef jorden over Ager og 
Lyng og Plantage til de stolte Skrænter 
ved det aabne Hav mod Nord. 

Rørvig blev først opdaget, og Rørvig 
fik de formaaende Venner. En smuk Na- 



tur er ikke altid noget, der passer sig selv. Der maa somme Tider kunstige Midler til for at holde paa 
det naturlige. 

»Foreningen til Værn om Rørvig Sogns Naturskønhed« blev stiftet den 30 Juli 1926. I denne Forening 
mødtes Egnens vaagne og interesserede Befolkning med Sommergæster, der havde tabt deres Hjerter til 
det dengang endnu ret uberørte Rørvig. Man forstod, at med det stadigt voksende Besøg af Sommergæster 
paa længere eller kortere Besøg, maatte der i Tide træffes Foranstaltninger for at værne imod Enkelt- 
mands Interesser de Partier i Rørvig, der har størst Værdi og størst Interesse for den Almenhed, der 
ellers maatte have Udsigt til at blive lukket ude. Det Initiativ og den Offervilje, der herigennem er lagt 
for Dagen fortjener Tak og Paaskønnelse fra alle Elskere af Odsherreds Natur. 

Foreningen opnaaede allerede under 



sin første Formand, Førstelærer Tandrups 
Ledelse flere betydningsfulde Resultater, 
saaledes en Beskyttelse af »Høj sandet« 
mod Bebyggelse ved Klittens Begyndelse, 
en Varetagelse af den sjældne Naturskøn- 
hed ved Havnen under Havneudvidelsen 
og Bevarelsen af den prægtige gamle Rør- 
vig Mølle, der senere er restaureret. Se- 
nere blev — under Lærer Juhl Andersens 
Formandsskab — den saakaldte Højsands- 
plads« erhvervet, en sjælden skøn Plads 
indrammet af Plantage. Det godt og vel 
3 Tdr. Land store Areal er nu under Na- 
turfredningslovens Beskyttelse og er af 
Foreningen skænket til Rørvig Kommune. 

Om endnu en meget væsentlig Fred- 
ning fortæller Næstformanden i Naturfred- 
nings-Komitéen for Rørvig og Omegn, 
Grosserer S. V. Hansen i Danmarks Na- 



Opgang til det fredede Højsand i Rørvig. 
(Fra »Dansk Naturfredning«.) 



S. Bay fot. 

»Højsandspladsen« 



Fredet mod Bebyggelse og udlagt som Idrætsplads. 
(Fra »Dansk Naturfredning«.) S. Bay fot. 



turfredningsforenings Aarsskrift for 1934 
—35: 

•»Under Ledelse Foreningens nuværen- 
de Formand, Medlem al Holbæk Amts Na- 
turfredningsnævn, Gaardejer Carl Olsen, 
lykkedes det Foreningen i Sommeren og 
Efteraaret 1934 at gennemføre en ny, større 
Naturfredning, hvorved et 3 Tdr. Land 
stort Strandareal ved Isef jorden Nord for 
Lodsold'ermandsgaarden og Rørvig Havn 
sikredes mod Udstykning og vandaliseren- 
de Bebyggelse. Ved en enestaaende Offer- 
villighed af en af Rørvigs Naturfrednings- 
venner, Grosserer L. Kristensen, blev For- 
eningen sat i Stand til at købe Arealet for 
18,000 Kr., hvortil kom 1000 Kr. som Er- 
statning til en Lodsejer. Denne storsin- 
dede Gave har saa meget mere Betydning, som Strandarealet ikke alene ved Deklaration af 23. August 
1934 er blevet naturfredet, men det bestemmes i Deklarationen, at den 230 Al. lange Strand skal være aaben 
for Offentligheden til Badning. Hele det fredede Areal vil blive [er i Sommeren 1935 blevet] videreskien- 
ket af Foreningen til Rørvig Kommune, som foruden Bevarelsen af et Stykke ægte Rørvignatur har op- 
naaet at bevare den eneste aabne Badestrand ved Isef jorden, der trods det mere storslaaede Kattegatsbad 
søges af mange Badegæster. Denne Naturfredning gav iøvrigt Anledning til, at Ejeren af Naboejendom- 
men, »Strandlyst«, lod ca. y 2 Td. Land ubebygget Strandpark med 120 Alen Strand frede mod Bebyg- 
gelse uden Erstatning.« 

Endelig fortjener det ogsaa at nævnes, at der arbejdes paa at faa fredet endnu et Stykke smuk og sær- 
præget Rørvig-Natur. Det drejer sig om Plantagen langs Højsandets Vestside, hvorigennem en Spadsere- 
sti snor sig malerisk og skyggefuldt under Fyrretræer, Gran, Lærk og Løvtræer. Plantagen, der er meget 
yndet af Sommergæsterne, danner en naturlig Fortsættelse af den naturfredede »Højsandsplads« og er et af 
Rørvigs skønneste og mest uberørte Partier, hvor Naturen hidtil har faaet Lov til at leve sit eget Liv. 

Som ovenfor kort berørt er der ogsaa blevet vaaget over den naturlige Skønhed, der præger Rørvig 
Havn. Da Færgeforbindelsen med Hundested blev oprettet, og Færgelejet maatte anlægges, lykkedes det 
at bevare den gamle Lodsoldermandsgaard og dens hundredaarige Elmerække. Rørvig Havn er nu Anløbs- 
pladsen for de mange Mennesker, der kommer søværts til Odsherred. De tre andre Adgangsveje har hver 
sin Charme: Jernbanen ind over den ud- 



tørrede Lammefjord, Landevejen forbi 
Vejrhøj og gennem Høve Stræde, og »Gen- 
vejen« ind over Lammet jordsdæmningen. 
Men en mere smilende Velkomst end den, 
Rørvig Havn og dens Omgivelser byder, kan 
vist ingen af Odsherreds Gæster ønske sig. 

Velkomsten lyder allerede midt ude 
I Isef jordens Indsejlingsløb, naar Vandet 
i kaade Skvulp slaar mod Færgens Sider, 
og Isefjordskysten fra den flade Skanse- 
hage til Egebjergs fjerne Højdedrag træ- 
der skarpere frem. Og er man naaet i Land 
i Rørvig, hvor Færgens Ankomst horer til 
Dagens store Begivenheder, befinder man 
sig med det samme i saadanne Naturomgi- 
velser, at man snart skal lære at forstaa 
den Rørvig-Digter, der synger: »Klittens 
Sommer bygger Stige mellem Jord og 
Himmerige«. Tage Christiansen. 



Rørvig Havn med Færgelejet. (Fra »Dansk Naturfredning«.) 

Fra den Tid, da By - Musikanteren og hans Orkester 
stemte Fiolen og Klarinetten til 

Dans, Fest og Musik i det gamle Nykøbing 



Nord vestsjællandske Folkelivsbilleder 

af Lokalhistorikeren Sophusjensen i Nykøbing 



DEN GAMLE ODSHERREDSKE FOLKE- 
KARAKTER 
P\ E gamle Rørvig folk sagde i sin Tid, at som vi 
L-S selv er, bliver vor Fest, naar vi kommer sammen. 
Og i disse Ord var der en stor Sandhed ; thi studerer 
man Folkekarakteren blot her paa Sjælland, opdager 
man snart, at saa langt op i Tiden som til 1890erne 
havde Befolkningen i hvert Sogn sit eget Særpræg 
paa mange forskellige Omraader. Og i særlig Grad 
for Sognene i Odsherred ; f. Eks. var blot det, at en 
Gaardmandssøn hentede sin tilkommende Kone uden- 
sogns, en Begivenhed, som kunde sætte de gæve 
Sognefamiliers daglige Idyl paa Højkant og give An- 
ledning til mangen en — ofte hed — Diskussion. Jeg 
kender nøje en Sag fra 1874, hvor en ung Mand i 
Grevinge Sogn hentede sin tilkommende Kone ude 
paa Sjællands Odde, hvad dengang vakte stor For- 
tørnelse og skaffede ham en Del Ubehageligheder. 
Det var Sognefamiliens Mening, at han skulde have 
ægtet sin Kusine i Nabo-Gaarden ; thi denne store 
Sognefamilie havde i snart 150 Aar været indgiftet 
med Sognets egne Børn. Blot for ca. 30 Aar siden 
var de fleste i hvert Sogn i Slægtsforbindelse ind- 
byrdes. Dette maatte give hvert Sogn sine Ejendom- 
meligheder og Særpræg, som efterhaanden udviskes, 
da omkring Aarhundredskiftet Jernbanen blev anlagt 
op igennem Odsherred, og senere, da den øgede Bil- 
trafik fik Befolkningen mere blandet sammen. At 
komme uden for Sognets Grænser var nu ikke nogen 
Begivenhed mere, og de gamle Ejendommeligheder 
i de forskellige Sogne forsvandt hurtigt. Kun ved 
at besøge enkelte meget gamle Mennesker kan man 
dog endnu i 1935 faa lidt at vide af det meget, som 
desværre er gaaet tabt for Eftertiden. Den gamle 
odsherredske Bonde prægedes af et lyst Sind og godt 
Humør, men tillige af megen Selvfølelse og til Tider 
af ikke saa lidt Stædighed, ligesom han følte sig som 
en Konge paa sin fra Slægterne modtagne Gaard og 



dens Marker og i sin Tid strengt holdende paa Fæd- 
renes og Sognets Traditioner. 

Forøvrigt har Odsherrederne fra gamle Dage 
faaet Skyld for at være Sjællands gemytligste Folke- 
færd. Grunden 
hertil skal sø- 
ges i, at Ods- 
herred i den 
strenge saakald- 
te Herremands- 
tid var Kronens 
Gods, og selv i 

Fællesskabets 
Tid blev Befolk- 
ningen behand- 
let meget mil- 
dere end paa de 
store Godser ne- 
de i Syd- og 

Midtsjælland, 
hvor Herreman- 
den regerede 
næsten enevæl- 
dig over Bøn- 
derne. 

Vel findes nok Beretninger om Brugen af »Hun- 
dehul og Træhest« paa Egebjerggaarden, Annebjerg- 
gaarden og de 3 a 4 andre odsherredske Herregaarde, 
men dette er for intet at regne mod de Tiders Be- 
handling af Bønderne nede i Sjælland og andre Ste- 
der i Landet. Kun ude paa den gamle, stolte Borg, 
»Dragsholm«, følte den odsherredske Bonde rigtig 
Hoveriets Lænker. Derfor var Bønderne her i Her- 
redet et Hestehoved foran, da Frihedens Time slog 
med Hoveriets Afskaffelse i salig 6te Frederiks Tid. 
I Frihedsaarene i 1848 tog de livlig Del i Taler og 
Møder, meget mere fremtrædende end Landets øvrige 
Befolkning. 




Typisk Odsherred-Bonde fra 1860erne. 

Den odsherredske Bonde var meget gæstfri ; men 
kom de sammen i Nykøbing, lod de sig ikke gaa paa 
af hinanden, og der spilledes da højt Spil med Kor- 
tene i Nykøbings mange smaa Beværtninger — ja, ofte 
i flere Dage, og det gjaldt mangen en Gang baade 
Hest og Vogn, ja, saa galt Gaarden med. Og tit pres- 
sede de ogsaa hverandre med deres Heste, og naar 
Værtshusene blev lukket i den lille Stad, kunde man 
høre Køretøjerne i fuld Karriere over de toppede 
Brosten og belyst af de blafrende Tranlamper. Ofte 
forsvandt de hjemad i vilde og for Hestene meget 
anstrengende Væddeløb. Men de gamle, saakaldte 
»Odsherreds Heste« var en langhaaret og meget ud- 
holdende Hesterace, der kunde og blev budt meget. 
De fleste gamle Odsherreder, saavel Mand som 
Kvinde, var granhøje Folk. Provst Larsen, født her 
i Nykøbing, skriver i sin Bog »H. Amt 1832«, at ude 
paa Sjællands Odde er de fleste Mandfolk omkring 
72 Tommer høje, og mener at det skulde være Efter- 
kommere af en Fortids Kæmpeslægt. Om det har no- 
get paa sig endnu, ved jeg ikke, men det er for et Par 
Aar siden sagt, at paa Sessionen i Nykøbing Sj. mødte 
efter nuværende Tider det højeste og bedst byggede 
Menneskemateriale, som skulde udskrives til Militær- 
tjenesten. 

Inden Lammefjordens Udtørring var Odsherred 
nærmest at betragte som en 0\ med store Vige og 
Skove, og heroppe, langt fra de gamle Kongeveje, 
levede Befolkningen sit eget isolerede Liv. Jeg skal 
nu i det følgende berette lidt om, hvordan og hvor- 
ledes vore Forfædre her i Herredet morede sig, naar 
de »gik til Musik«, som det kaldtes dengang. 

DANSE, SOM VORE FORFÆDRE I ODSHER- 
RED DANSEDE 
"TJANSENS Oprindelse kan føres tilbage til den 
\-J mørke hedenske Oldtid; de ældste Danse blev 
traadt til de dansendes Sang og blev udført i den 
frie Natur i Skovens Dyb, paa Engen eller i Borg- 
gaarden og Fruerlunden, som der synges i de smukke, 
gamle Folkesange. De ældste danske »Danse«, som 
vi har nogenlunde Kendskab til, er Rækkedansene, at 
danse »Rej«. Det bestod blot i, at de dansende var 
opstillet i en lang Række. Den, som stod først i Ræk- 
ken, sang for, og de øvrige tog nu Trin til Sangen. 
Det gamle Ord »Rej« betyder simpelt hen Række. 
Denne Form for Dans holdt sig til langt op i Mid- 
delalderen, ja kunde spores her i Odsherred i forrige 
Aarhundrede under Benævnelsen Langdans. 

Om Langdans, hvor de dansede i Rækker ud af 
Gaarden o. s. v., haves Beretninger fra forskellige af 
Odsherreds Sogne. Disse Danse benyttedes særlig 
ved de store Bryllupper og førtes i Reglen an af de 
ældre Festdeltagere. Naar vi i vore Dage kommer 

paa Legepladsen, hvor vore Børn tumler sig og leger 
de kendte gamle Børnelege med Sangledsagelse som 
»Bro, Bro, Brille«, »Munken gaar i Enge«, »To Mand 
frem for en Enke«, »Kæde-Legen« o. s. v., da tænker 
de færreste over, at dette i Virkeligheden er de gamle 
Udløbere fra Riddertidens Danse, som i svundne Ti- 
der under Navnet »Rej-Danse« blev dyrket med en 
lidenskabelig Iver. Men som vi nu kommer frem i 
Tiderne, og Musikken bliver dyrket, og Musikinstru- 
menterne kommer mere ud i den brede Befolkning, 
gaar Dansen mere over til Par- og Ture-Danse, om- 
end »Rej« bibeholdes af og til. 

Vore første Par-Danse blev indført fra Udlan- 
det. Det var Adelen, som paa dens Rejser i Udlan- 
det førte de der lærte Danse hjem til Hove eller ud 
paa deres Borg eller Herregaard, og herfra sivede saa 
Dansene ud til den lærevillige brede Befolkning. 

Men det er desværre gaaet med mange af de her- 
lige gamle Danse som med Musikken, at meget, ja alt 
for meget er gaaet i Graven med de samtidige af 
Mangel paa Interesse og Forstaaelse hos de efter- 
levende. Hvor mangen en god Melodi er ikke gaaet 
bort med sine Udøvere, de gamle Spillemænd; thi 
det var jo for det meste Hukommelsesmusik, som ikke 
var blevet nedskrevet med Noder, og naar dens Ud- 
øvere sagde denne Verdens Glæder Farvel, forsvandt 
for stedse mangt et godt Musikstykke eller en herlig 
Ture-Dans af de gamle, sjældne fra Odsherreds for- 
skellige Sogne og Egne. Men det er dog ogsaa hel- 
digvis lykkedes at bevare en Del af vore gamle Danse 
og deres Musik. Og at vi her i Odsherred i Dag har 
mange gode Danse i Behold og dygtige Dansere til 
at holde dem vedlige og frelse dem fra Glemselens 
Slør, kan vi i første Række takke tre Mænd for: Mu- 
sikeren Laurits Hansen i Kollekolle, som havde de 
gamle Musiknumre i sin fortrinlige musikalske Hu- 
kommelse, og som Leder af Folkedanserne først fhv. 
Landpost Laurits Petersen i Højby og nu og i de 
senere Aar Frede Andersen, Svinninge Møllegaard, 
der i »Odsherred« 1931 har skrevet en udmærket Ar- 
tikel om Folkedansen i Odsherred, hvorfor der ikke 
her skal kommes nærmere ind paa den. Men Folke- 
danserne og deres Ledere fortjener al mulig Støtte 
af Befolkningen. 

I hine gode, gamle Dage blev Dansene altid ud- 
ført med en Akkuratesse og en ophøjet Anstand, som 
Nutidens Ungdom ofte mangler i deres Dans. Og 
senere, da Pardansene blev mest benyttet, dansede 
det ene Par ud lige efter det andet, og de blev ved 
at holde samme Afstand Salen rundt. Der var ikke 
nogen, der brød Rækken og dansede ud paa Gulvet 
eller prøvede paa at danse hurtigere. Det blev den- 
gang anset for en ligefrem Skandale, det viste nemlig 
blot, at vedkommende Par var nogle Klodsmajorer 

til at danse. Nej, det gjaldt bare om at følge Ræk- 
ken og Afstanden. Karlene var stive og stramme, 
Dansen blev udført med Alvor og Bestemthed. Ikke 
dermed sagt, at det gik kedeligt af ; et Tramp i Gul- 
vet, naar Hjørnet i Dansestuen blev rundet, og nu 
og da en rask Bemærkning i Forbifarten viste Hu- 
møret. 

Men lad os nu forlade Dansen og skrive lidt om 
Musikken. Thi som et gammelt Ordsprog siger : »In- 
gen Dans uden Musik«. 

ODSHERREDS GAMLE SPILLEMÆND 

HER skal nu berettes om de Odsherred- og Nykø- 
bing-Spillemænd fra det sidste Hundredaar. Der 
kunde nok gaas længere tilbage i Tiden, men ud over 
Navne og korte Notitser kendes ikke videre til deres 
Liv og Virke. Men jeg skal dog ikke undlade at gen- 
give en gammel Protokol-Indførelse fra 1774, som 
ganske vist ikke kan siges at være rørende for den 
gode gamle Musikerstand : »Om Nykøbings Musikant, 
der mente, at han burde fritages for Tjeneste i Brand- 
korpset Anno 1774, skrives der, at han (Musikanten) 
har den Indbildning, at han vil kaldes Musikant, hvil- 
ket er latterligt, da hos ham ikke findes mindste mu- 
sikalsk Geist.« 

STADSMUSIKANTEREN OG ORGANISTEN 
JAKOB LUND, HANS SLÆGT OG MEDHJÆL- 
PERE, DE SAAKALDTE »MUSIKANTER- 
SVENDE« 

DA Kalenderen viste Anno 1830, var forlængst 
hensovede Jakob Lund Stadsmusikant og Orga- 
nist udi Nykøbing Købstad. At være Stadsmusikant 
var et Privilegium, igennem ham gik al Musikbestil- 
ling. Foruden Jakob Lund var hans Broder, Terkel 
Lund, ogsaa en meget dygtig Musiker, han var tillige 
Værtshusholder oppe paa Torvet, drev ogsaa et større 
Landbrug samt beskæftigede sig med Hestehandel ; 
han havde en stor Omsætning med Køreheste. Han 
blev en meget kendt Musikerskikkelse i Odsherred; 
naar han skulde ud at spille, red han i Reglen paa 
en smuk Hingst og havde efter Datidens Skik Kalve- 
skindsposen med Violinen under Armen. Han døde 
i Firserne. Jakob Lunds Søn, Jørgen Lund, ogsaa 
Musiker, rejste til Roskilde i 1869 og blev Fader til 
de landskendte Brødre Lund i Roskilde, om hvis Mu- 
sikbegavelse saa ofte er talt, og spillede i sin Tid 
over hele Sjælland og i København. Stamfaderen, 
Jakob Lund havde som Hjælper i sit Orkester Sme- 
den Christen Gottschalck, som havde sin Smedie paa 
Hjørnet af nuværende Grønnehavestræde, der, hvor 
nu Viggo Hansens Ejendom ligger; dengang var 
Smedien selvfølgelig straatækket, som Byejendom- 



mene var dengang, ligesom Grønnehavestræde var 
spærret af en Bom. Nævnte Nykøbing-Smed blæste 
Klarinet. Som tredie Musikant skal nævnes Hatte- 
mager Morten Wiggers, der blæste Fløjte. Dennes 
Fløjte er endnu opbevaret i Odsherred Folkemuseum 
og ligger der som et Minde fra en god og hyggelig 
Tid. Jakob Lund og nævnte Spillemænd var det faste 
Orkester samt hans Broder, Værtshusholderen Terkel 
Lund. 

At være By- og Stadsmusikant var i sin Tid 
anstrengende nok. Dengang brugtes meget mere Mu- 
sik hos private end i vor Radio-Tid, navnlig ved de 
store flere Dages Bryllupper ude paa Landet og Fa- 
stelavns-Festerne, som kunde vare hele Ugen ud. Ja- 
kob Lund havde derfor ret ofte Assistance fra Nabo- 
byernes Musikere i Holbæk og Kalundborg. Og kneb 
det ofte for vore gode Bymusikanter at skaffe Mu- 
sikere, kneb det endnu mere med at skaffe Melo- 
dierne ; thi dengang fandtes Noderne ikke færdig- 
trykte; man maatte ofte først høre dem, lære Melo- 
dien og saa skrive den ned. Dertil fordredes ubetin- 
get Musikgeni ; men Lund og hans Slægt havde faaet 
dette i Vuggegave, saa for dem laa det let og na- 
turligt. 

DA DE NYKØBING BORGERE HAVDE MUSIK 
VED DØRENE OG I HJEMMET SELVE JULE 
AFTEN 

DENGANG var det en Skik i Nykøbing By, at 
By-Musikanteren og hans Musikantersvende, 
som Musikerne kaldtes, gik rundt til Borgerne fra 
Dør til Dør og spillede for disse paa selve Juleaften. 
Betalingen herfor var den faste Pris af 1 Mark (33 
Øre). Denne gamle Juleskik holdt først op i Midten 
af forrige Aarhundrede. Jakob Lund døde i en ret 
ung Alder og var den sidste her i Nykøbing, som 
havde Titlen By- og Stadsmusikant. Broderen, Ter- 
kel Lund, fortsatte og overtog efter ham Byens Mi - 
sik. Men i begge disse to Mænds Tid skete en Bryd- 
ning i dansk Musik og Dans, for i 1830erne holdt de 
gamle Polskdanse deres Indtog under de nye Navne 
som Vals, Mazurka, Polka og Galop 

Dette medførte ogsaa Forandring i Musikinstru- 
menternes Sammensætning i Orkestret. Messing- 
instrumenterne begynder nu at blive mest benyttede, 
særlig Cornetten fortrænger den i Aarhundreder 
brugte Klarinet, hvad der desværre er en sørgelig 
Kendsgerning lige op til Nutiden. Klarinetten er og 
var et dygtigt og herligt Grundinstrument i Orke- 
stret, og til de gamle Folkedanse er og var dette In- 
strument uundværligt. Men til Wienermusikken og 
til Militærmarchernes Repertoire har Blæse-Messing- 
instrumenterne deres Plads, og særlig efter vor sidste 
og ulykkelige Krig i 1864 blev de benyttet overalt. 

OM MILITÆRMUSIKEREN A. JØRGENSEN 
I NYKØBING 

TIL Terkel Lunds Orkester kom som Medhjælper 
den unge Militærmusiker A. Jørgensen, der var 
født i Svogerslev ved Roskilde i 1840erne. Jørgensen 
slog sig fast i Nykøbing, og ældre Folk mindes 
endnu den raske unge Musikers Cornet-Toner. Hos 
Terkel Lund traf han sin tilkommende Kone, og de 
købte saa en Ejendom i Svanestræde, hvor nu Kon- 
ditoren har Forretning. Og her drev de saa Bevært- 
ning; det var en gammel fast Regel, at Musikdirek- 
tøren drev Skænkestue. Medens Jørgensen passede 
sine Elever og sine mange Musikforretninger, maatte 
hans Hustru, Sidse Musikanters kaldet, passe Skænke- 
stuen. Og de dannede sig en efter hine Dages Behov 
god Levevej Det var, før Forsamlingshusene blev 
oprettet. Dansen gik da i de større Gaarde og andre 
private Steder rundt om i Odsherred. Det var det, 
de gamle kaldte for at »gaa til Musik«. Jørgensen 
havde anskaffet sig et stort transportabelt Dansegulv, 
hvad dengang næsten regnedes for Luksus, og som 
paa Vogne blev kørt ud og lagt i Haven ved den Gaard 
eller det Sted, hvor Dansen skulde foregaa. Udlej- 
ning af dette Gulv gav selvfølgelig Jørgensen en god 
Ekstra-Skilling. Naar Dansegulvet ikke var i Brug, 
blev det opmagasineret i Købmand P. Olsens Gaard. 
Men denne dygtige Spillemand fik en trang Skæbne. 
Af Bygning var han nærmest spinkel, og under en stor 
militær Lejrtur til Hald blev han udsat for lange og 
strenge Marchture i Regn og Blæst. Militærtjenesten 
var dengang betydelig strengere end nu til Dags. 
Jørgensens Lunger blev angrebet under denne Manøv- 
retur. Han kom hjem, spillede en kort Tid, men havde 
faaet sit Knæk, og hans Karriere og Livslys slukke- 
des her i Nykøbing den 4. December 1879. Hans Enke 
overlevede ham i over 50 Aar og døde for et Par Aar 
siden nær op mod 100 Aar. Deres- Søn er Lotterikol- 
lektør Ludvig Jørgensen paa Egebjergvej. Af nu- 
levende Nykøbingensere er Snedkermester G. Gott- 
schalck hans Elev i Musik. 

FOLKETINGSMAND OG SPILLEMAND 
JENS RASMUSSEN I VEDDINGE 

I ovennævnte Musikers Virketid var ogsaa den stoute 
odsherredske Bonde ude fra Veddinge, en af Her- 
redets første Rigsdagsmænd, som af Vælgerne blandt 
Bønderne var afholdt for sit Valgsprog, som han, naar 
han stod paa Talerstolen i sit kraftige Vadmelstøj, 
med sit ægte Odsherredsmaal udslyngede til Forsam- 
lingen: »Jeg staar og falder med mit Standpunkt, og 
dette viger Jens Rasmussen ikke fra«. Det var slig 
en Tale, som de gamle Bønder holdt fast ved, naar 
de stemte. Det var ogsaa Jens Rasmussen, som var 
Forfatter til det velkendte Vers: »Velkommen hjem, 

I tapre Krigere«, som blev hængt op i Gaardene, da 
de store Soldaterfester blev lavet for de hjemvendte 
Tropper fra 3 Aars Krigen, hvor den tapre Landsol- 
dat havde holdt sit Løfte og med Held forsvarede 
vort gamle Land. Hans i sin Tid berømte Klarinet 
hænger endnu paa Væggen hos hans Datter derude 
i Veddinge Bakker. 

MUSIKDIREKTØR NIELS JENSEN 
I NYKØBING 

EFTER Musiker Jørgensen var Nicolaj Jensen fra 
Højby og hans Broder, Jens Jensen, førende 
Musikere her i Byen. Derefter var Laurits Hansen 
Byens Musikdirektør. Han har for Aar siden lagt 




Niels Jensen (med Kornetten) og Musikere af hans 
velkendte Orkester i 1880erne. 



Professionen paa Hylden og nyder nu sit velfortjente 
Otium i Holbæk. Da hans Livsvirke hører Holbæk 
By tij, og hans Gerning er saa landskendt og yder- 
ligere omtalt i Bogen »Den gamle Spillemand«, er 
nærmere Omtale her overflødig. Men i de Aar, han 
virkede som Musikleder her i Nykøbing, kom en ung 
Mand fra Ledstrup i Egebjerg Sogn som hans Elev, 
nemlig min Fader, Niels Jensen, der var født i Led- 
strup den 12. Oktober 1861, og da L. Hansen rejste 
til Holbæk, fik han samlet de bedste Musikere i Ods- 

herred og Nykøbing og fik oparbejdet et godt Orke- 
ster, som til enhver Tid kunde konkurrere med Nabo- 
byernes Musikkorps. Af de gamle Musikere i By og 
Land, som spillede hos Niels Jensen, dengang Odsher- 
reds eftertragtede Orkester, skal her nævnes: Afd. Mu- 
siker Konrad og Jens Frederiksen i Vig, Ole Ander- 
sen, Veddinge, Niels Larsen, Hølkerup, Julius Peter- 
sen, Hønsinge, William Danielsen, Rørvig, Tromme- 
slager Georg Mørch, Nykøbing, og nu for nylig af- 
døde Kristian Jensen, Svinninge, samt Anders Chri- 
stensen, Grevinge. Af nulevende, som hørte til denne 
gamle Musikergarde, men som har lagt op — Alderen 
kræver hurtig sin Ret i Musikkens Verden — , skal 
nævnes Træskomand Niels Nielsen, Glostrup, Maler 
P. Hansen, Egebjerg, Laurits Henriksen, Glostrup, 
Snedkermester G. Gottschalck i Nykøbing og Fru Jør- 
gensen, Nykøbing, som var den første Kvinde her paa 
Egnen, der tog ud og spillede Klaver til Dans og 
Fester. Og til Slut undertegnede selv, som begyndte 
at spille i Orkestret godt 12 Aar gammel. Men én fra 
nævnte Tid dyrker endnu Musikken, nemlig førom- 
talte Musiker Laurits Hansen, Kollekolle. Niels Jen- 
sen var meget dygtig til at transponere Noder; havde 
han blot Klaverstemmen, kunde han paa kort Tid 
sætte den ud til de forskellige Blæseinstrumenters 
Stemmer. Ligeledes havde han stort Ry som Cornet- 
og Pikkoloblæser samt som dygtig og hurtig Node- 
skriver. Nævnte Orkester virkede lige til min Fader, 
Niels Jensen, døde Nytaarsaften 1914, godt 53 Aar 
gammel. Og paa Begravelsesdagen den 7. Januar 1915, 
medens Sneen stille dryssede ned fra den blygraa 
Vinterhimmel over Nykøbings nye Kirkegaard og det 
store Følge, lød Tonerne til »Dejlig er Jorden« fra 
hans Orkester, som her gav deres gamle Ven og Le- 
der deres sidste Hilsen. Det var første Gang, at et 
Hornorkester spillede paa Nykøbing Kirkegaard. Og 
det var ogsaa en af de sidste Gange, at Orkestrets 
Medlemmer arbejdede sammen, thi kort efter trak 
flere sig tilbage fra Musikken. Og nu blev det Hol- 
bæk Regimentsmusik, som fik de fleste og større Mu- 
sikforretninger i Nykøbing, hvad den ogsaa siden har 
hævdet til Dato. Thi efter Niels Jensens Død har 
intet større Blæseorkester kunnet samles i Nykøbing 
og Odsherred. 

Her er nu fortalt lidt om de gamle Nykøbing 
Spillemænds Saga og skal nu skrives 

OM DE GAMLE NYKØBING-FESTER 

FORSKELLEN paa Fester i gamle Dage og i Nu- 
tiden er næsten som Forskellen paa Nat og Dag. 
Det er, som om det daglige Arbejde i For- og Nutiden 
har sat sit Præg paa begge Tiders Fester og For- 
nøjelser. I ældre Tider var Arbejdet legemligt stren- 
gere og gik støt og sindigt fra før Sol stod op til 



langt efter, at denne var gangen til Hvile. Lad os i 
denne Forbindelse tænke paa de gamles Arbejde i 
Marken med den omstændige Saaning og Høsten med 
»Sla'tøjet«, som Leen blev benævnt. Og i de mørke 
Vinterdage Tærskningen i Loen med »Plejelstøjet«. 
Alt meget strengere end Arbejdet i vor maskinforce- 
rede Tid. Og naar Folk kom til Fest, var Dansene 
længere og voldsommere og meget mere tempera- 
mentsfulde end i vore Dage. Store offentlige Fester 
hos vore Oldeforældre var sjældnere, deres Sammen- 
komster var i Reglen inden for Sognets eller Byens 
Rammer. De virkelig store og med Forventning 
imødesete Fester for Datidens Befolkning var de to 
aarlige Markeder i Købstaden eller Kildemarkederne 
St. Hans Nat ved den nærmeste hellige og held- 
bringende Kilde. Men begge Markeder er for Nykø- 
bing og Landets andre Byer nu kun indskrevet i Min- 
dernes store Bog. 

KILDEMARKEDERNE VED »ST. KARENS HEL- 
LIGE KILDE« VED KILDEHUSENE OMKRING 
AARET 1800 

DA vi skrev 1800, stod ovennævnte Kildemarked 
paa sin Berømmelses Tinde. Fra Middelalderen 
og til op i Begyndelsen af forrige Aarhundrede sam- 
ledes syge og værkbrudne samt de forgjorte (sinds- 
syge) fra hele Nordvestsjælland ifølge Tidens Skik 
hver St. Hans Nat ved »Hellig Karens Kilde« ude ved 
Kildehusene ved Isefjorden og den idylliske Anne- 
berg Skov. 

Naar de syge ifølge Datidens Tro tilbragte 
denne lange og lyse Sommernat ved nævnte Vand- 
løb i Bøn og slukkende deres Febertørst i Kildens 
klare Vand, skulde de nok blive ved »Helsen og Sund- 
hed« igen. Og da disse mange Stakler havde Familie 
og Venner med til ogsaa at bede for sig, blev det ikke 
saa faa Mennesker, der her blev samlet. Og som Følge 
heraf skød der Telte med Forfriskninger af enhver 
Art op, og de omrejsende Bissekræmmere kom med 
deres Kramkister og falbød deres brogede Varer. Selv 
de dengang meget søgte Rokkedrejere med deres for- 
skelligt farvede Rokke, som det dengang var enhver 
ung Piges Drøm at blive Ejer af, indfandt sig. Kort 
sagt, rundt om de syge opstod en veritabel Markeds- 
plads, hvor selv Musik og Dans ikke manglede. 

Selve Nykøbings Borgerskab og de store Herre- 
gaardes Besiddere samledes ogsaa herude denne Nat, 
broderligt forenede med det brede Lag af Befolknin- 
gen. At der en saadan Aften kom Folk langt borte 
fra og falbød deres Varer, viser et sørgmodigt Klage- 
brev fra Nykøbings ansete Bager Anno 1744. Han 
skriver, at der hver St. Hans Aften kom dragende til 
St. Karens Kilde paa Nykøbing Overdrev en Kalund- 
borg-Bager medførende »en stor Kistefuld af Hvede- 

brød og Peberkager«, den stakkels Nykøbing Bager til 
allerstørste Fornærmelse, hvilket saa meget mere for- 
staas, naar man erfarer, at alle Folk i Nykøbing bagte 
selv, og St. Hans Aften, da Borgerskabet samledes 
ved St. Karens Kilde, egentlig var den eneste Lejlig- 
hed Aaret rundt, hvor han kunde haabe paa Afsæt- 
ning af sine fremragende Bageriprodukter, Hvede- 
brød og Peberkager. Hvorfor kunde — spurgte han 
Stiftamtmanden — denne grimme Kalundborg-Bager 
ikke nøjes med sine egne 4 Kilder, uden at han ogsaa 
skulde udstrække sine Handelsinteresser til Steder, 
som slet ikke kom ham ved. J. Larsen skriver 1832 
i sin Bog »Holbæk Amt«, at St. Karens Kilde be- 
søges St. Hans Aften, ligesom han tilføjer, at Bæk- 
ken ved Strandhusene, der falder ud i Nykøbing 
Fjord, er ubetydelig, derover er dog Bro. Bækken 
har dog tilforn drevet en Vandmølle, Lure Mølle kal- 
det. Og L. Both nævner i sin Bog 1882 ogsaa St. Ka- 
rens Kilde, som i fordums Tid var landsberømt for 
sin Lægedomskraft i Vandet. Afdøde Skomager Carl 
Bendahl fortalte mig engang følgende: Byens davæ- 
rende Raadhus, der laa, hvor nu Teknisk Skole ligger, 
blev brugt som Sygehus særlig for de stakkels sinds- 
syge Mennesker. Her blev i sin Tid en saadan syg 
Kvinde indespærret og fastgjort med en Jernlænke 
til en Bøjle i Arrestmuren. Sengestedet var kun et 
Skraabrædt paa Lergulvet med et Knippe Halm i. Her 
tilbragte dette syge Menneske flere Aar, og St. Hans 
Aften blev hun ført ud til Hellig Karens Kilde, men 
det hjalp selvfølgelig intet. Og et Aar, hun var ført 
derud, undslap hun Byens Vægtere, som havde Op- 
synet med hende, og hun forsvandt skrigende ind i 
den nærliggende store Anneberg Skov, hvor hun først 
blev fanget i udmattet Tilstand flere Dage efter. 

For blot 100 Aar siden var Middelalderens mørke 
Overtro endnu i Højsædet hos Befolkningen. Arki- 
var Hans Ellekilde skriver i sin udmærkede Bog om 
»Højby Sogns Folkesagn«: Da Dyrkelsen af St. Ka- 
rens Kilde ophørte, samledes Ungdommen under en 
ualmindelig stor Bøg med en vældig udbredt Krone. 
Under Bøgen var der et stort, fladt Grønsvær, hvor 
man dansede og legede. Bøgen blev først fældet omkr. 
1925. Den var blevet saa affældig, at de store Grene 
knækkede af Kronen i Stormvejr. Der var Grene saa 
svære, at man efter Sigende kunde faa en Favn 
Brænde af hver Gren. 

Da Kildemarkederne gik af Mode, oprandt rigtig 
Bymarkedernes Blomtsringstid. 

Men intet er nyt under Solen; nu i vore Dage 
samles Nykøbing og Omegns Befolkning med syge og 
raske fra et af Statens største Hospitaler paa St. 
Hans Aften ved den dejlige Isefjord og nyder i fælles 
Glæde Afbrændingen af et af Danmarks største St. 
Hans Blus, medens Midsommervisen istemmes af hele 

Forsamlingen. Men de færreste Nykøbingensere tæn- 
ker eller ved maaske, at faa Favne fra denne Brink, 
de er samlet paa, var deres Bedste- og Oldeforældre 
ogsaa forsamlet for 100 Aar tilbage paa denne den 
danske lyse Sommers herligste Aften. 

DE GAMLE STORE MARKEDER 
I NYKØBING 

NYKØBINGS Marked var i sin Tid betragtet som 
Aarstidens største Begivenhed, ikke alene som en 
Fornøjelsesdag, men ogsaa som en Dag, hvor man 
maatte sørge for at huske de Ting, der var Brug for i 
det daglige Liv. Vi maa erindre os, at i de Dage var 
Folk paa Landet meget mere afhængig af Købstaden 
end nu til Dags. De Varer, som skulde bruges til 
Livets Fornødenheder, maatte hentes saa at sige alle 
sammen i Byen, da paa Landet ingen Forretninger 
fandtes af Betydning. Og særlig paa en Markedsdag 
fandtes alt muligt, hvad Hjertet begærede efter Da- 
tidens Forhold. Ikke alene Byens Købmænd, men og- 
saa de mange fremmede Handelsmænd havde en saa- 
dan Festdag fyldt deres Boder med Varer af enhver 
tænkelig Art. Til en Markedsdag i Nykøbing blev 
der samlet og sparet Penge sammen lang Tid i For- 
vejen. Og saa at sige alt, som kunde krybe og gaa, 
skulde til Nykøbing en saadan Dag. For dem, som 
nødvendigvis maatte blive hjemme, var det en bitter 
Dag. En Trøst havde de, som boede i Nærheden af 
Vejene, der førte til Markedsbyen. Det alene at gaa 
op paa Højderne og se de mange pæne høje Vogne, 
med pyntede Markedsgæster, som agede til Købsta- 
den i deres Kisteklæder, var dengang for mange, 
særlig de ældre og Børn, en stor Oplevelse. 

De, som ikke var saa heldigt stillede, at de kunde 
køre, benyttede Apostelens Heste og gik paa deres 
Træsko med Stadsfodtøjet omhyggeligt knyttet ind 
i det kendte rødternede Tørklæde; naar de saa nær- 
mede sig Markedsbyen, for manges Vedkommende 
efter en flere Miles Vej, byttede deres Fodtøj Rolle. 
Folk var dengang trænet til at spadsere, en flere 
Mils Fodtur var for de fleste en dagligdags Begiven- 
hed. 

Lad os nu i Tankerne betragte Nykøbing paa en 
saadan Markedsdag. Hele den lille Bys Befolkning 
var selvfølgelig paa Benene længe før en vis Herre 
faar Tøfler paa Benene — ja, for manges Vedkom- 
mende havde de været oppe den hele Nat. Om Afte- 
nen før var de fleste fremmede Handelsmænd og 
Gøglere ankommen til Byen, og mange af Byens egne 
Smaaborgere havde sat et lille Telt eller blot et Bord 
op. Alt dette skulde helst være i Orden, inden Mor- 
gensolen brød frem. Det gjaldt om at komme først 
og derved faar erobret den bedste Teltplads. Naar 
Solen kom paa Himlen næste Morgen, skinnede den 

over en lille By i en broget Festdragt. I de gamle, 
store Købmandsgaarde ved Algade vimsede Gaards- 
karlene travlt omkring i deres blaa Bluser, nypudsede 
Træsko og i deres renvaskede, hvide Forklæder; thi 
de første Vogne fra Landet begyndte allerede saa 
smaat at rulle ind i Byen over de toppede Brosten. 
Inde i Butikken var der pyntet særligt flot op i Da- 
gens Anledning. Og paa Gulvet var Sandet strøet i 
fine smaa Toppe, som det hørte til en pæn Butiks 




Nykobings lokale Orkester spiller til Sommermarked i 1897. 



Renommé dengang. Den store Butiks Tobaksdaase, 
der prangede paa Disken, var blevet ekstra fyldt med 
»Portorico«-Tobak til Kundernes behagelige og gra- 
tis Afbenyttelse, og det var dengang Pibehoveder, der 
kunde tage noget Tobak. Langs Væggen paa Træ- 
bukkene var ekstra Anker med Rom, Bitter og Bræn- 
devin ligeledes lagt op. Og midt i hele Herligheden 
selveste Købmanden og Frue i fineste Dress. At være 
Købmandsfolk en Markedsdag kunde være anstren- 
gende nok, der var nemlig nok at tage Vare paa. 
Nede i Borgerstuen stod den paa skaaret Smørrebrød 
og Snaps, og oppe i Købmandens Stuer kom de finere 
Kunder, hvor de nød Kaffe og Cigarer med Mave- 
bælte. Men begge Steder skulde tages det Hensyn, 
at ingen følte sig tilsidesat eller blev forkert behand- 
let. Dette skulde jo nødig blive Resultatet af det 
festlige Arrangement. 

PAA BESØG HOS GØGLERNE 

DEN egentlige Markedsplads var fra Apoteket og 
ned til Strandstræde; denne Strækning var ogsaa 
paa begge Sider fuldt besat med Telte med deres lok- 
kende, brogede Indhold. Her havde Teltholderne i 
den tidlige Morgenstund ivrigt drøftet Dagens Vejr 
og Chancerne for Dagens kommende Indtægt samt 
nydt en let Frokost med et Par Opstrammere til at 



gaa Dagens Anstrengelser i Møde med. I Teltbyen 
var alle Brancher repræsenteret. Der var Telte med 
vilde Dyr og med frygtelige Vildmænd, som kunde 
spise Slagterens nyslagtede raa Kød, som hang paa 
en Jernkrog paa Teltstangen ved Indgangen. Og 
Kagetelte med Honningkager forestillende de saa- 
kaldte Markedskoner med dito Gemaler a 2 Øre pr. 
Stk. Ligeledes Telte med søde Snapse og røde Snapse, 
ja, lad os ikke glemme den obligate Kommenskringle 
og den danske Snaps oppe fra Laurits Jen- 
sens Brænderi; dette var en gammel Tradi- 
tion til Markedet. I de opslaaede Boder 
solgtes alt fra Hatte til broget Lingeri, Ga- 
lanteri, Træsko, Trævarer o. s. v. Et Sted 
havde den jyske Rokkedrejer sit Stade og 
gjorde vældig Forretning. Fynboerne kom 
til Efteraarsmarkederne med den uundvær- 
lige Humle til Vinterforbruget. Kort sagt 
alt næsten mellem Himmel og Jord kunde 
købes. Den omrejsende Tandudtrækker hav- 
de ogsaa sine Kunder. Det maatte paa en 
saadan Festdag have været en blandet For- 
nøjelse at være hans Kunde. Ved Hjørnet 
paa Torvet, ved det gamle Raadhus, stod al- 
tid det lille ambulante Cirkus, som det brug- 
tes dengang, kun med Lærred i en Rund- 
kreds og uden Tag. Sluttelig skal nævnes 
Markedets »Clou« : Karusellen, som i Reglen 
havde sit Stade ved Hotel »Fortunen«. En Tur i denne 
var for saavel gamle som unge en Oplevelse, som ab- 
solut hørte Markedet til. 

De skiftende Tider prægede selvfølgelig Mar- 
kederne. I Markedernes Slutningstid fandt »Filmen« 
sin Tilblivelse. Da de omrejsende Biografer kom til 
Markederne, svandt Interessen for de gamle »Mester 
Jakek-Teatre, og disses Ejere maatte søge en ny 
Branche. Den ældre Generation vil med et Smil end- 
nu erindre de første Fonografer, hvor Folk kappedes 
om at komme til og med en Høreslange lytte til Tale 
og Sang, noget, der dengang ganske betog Publikum. 

Eftersom Solen steg paa Himlen, steg ogsaa Mar- 
kedsgæsternes Humør; men dette sank ikke med So- 
len, tværtimod. Det gik med Liv og Lyst omtrent 
til den lyse Morgen. Der var en Larm og Raaben. 
Skrigen fra Skrigeballoner blandet med Rumlen fra 
Lirekasserne og Karusellerne, alt i alt et Lirum-La- 
rum uden lige. Og imellem alt dette lød Musikken 
fra Byens lokale Orkester, der spillede forskellige 
Steder paa Gaden og de sidste Timer, inden Dansen 
begyndte Kl. 4 paa Gæstgivergaarden, fra en Tri- 
bune, der var rejst ud for den nuværende Politistation. 
Det var fra gammel Tid Skik, at Musikdirektøren 
havde Markedsdansen som privat Forretning mod 
Leje af Dansesalen. Min Fader, Niels Jensen, havde 

disse Balforretninger i flere Aar, lige til de ophørte 
med Markederne. Ved Aarhundredets Begyndelse 
blev Markederne en Skygge af, hvad de forhen var. 
Grunden hertil var, at Byens vise Raad dengang for- 
bød de fremmede at komme til Markederne, da det 
formentes, at Byens egne handlende selv kunde tjene 
det hele. Med dette Forbud fik Markederne deres 
Knæk, et Naadestød, de aldrig kom over. Det var de 
fremmede Handelsfolk, der satte Kulør paa Festen, 
og Folk blev nu hjemme. Da saa Byraadet først Fejl- 
tagelsen, og Forbudet blev lempet noget, men i Ny- 
købing som andre Steder for sent. Markederne blev 
aldrig mere til det, de havde været, og efter faa Aars 
ynkelig Tilværelse holdt de saa op af sig selv. Haarde 
Konkurrenter var nu ogsaa de begyndende Dyreskuer 
og paa Landet de mange startede Brugsforeninger. 

Efter en 98-aarig, nu afdød, Nykøbingenser har 
jeg optegnet følgende muntre 

MARKEDSOPTRIN 

IAarene efter vor sidste Krig 1864 stod Nykøbings 
Markeder i deres Glansperiode. Mange Mennesker 
fra alle Egne var jo blevet samlet en saadan Festdag. 
Og i Dagens Løb, naar de vaade Varer begyndte at 
gøre deres Virkning, kunde der ofte opstaa nogen 
Meningsforskel mellem de brave Bygæster, f. Eks. 
ved, at de, der havde været med i 3 Aars Krigen, dril- 
lede dem fra 64 med, at de var nogle sløje Karle, naar 
de ikke kunde tampe »Tysken«, som de havde gjort 
det. Da kogte Blodet op paa begge Sider, og da gik 
det tit paa Næverne løs. Saa hændte det engang i et 
af Beværtningsteltene, at der sad en stor kraftig 
Smed her fra Byen, som i 1848 — 49 — 50 havde været 
kgl. Hestgarder. Og naar denne Gubbe havde faaet 
rigeligt af den danske Snaps, blev han fuld to Gange, 
nemlig ogsaa ondskabsfuld. Han var her i nævnte 
Tilstand, raabte op til de omkringstaaende, at han 
kunde fægte med hvilken Mand, det skulde være, og 
for at anskueliggøre det svang han sit Egespir truende 
over Hovedet. Byens Arrestforvarer kom i det sam- 
me forbi, og da han var Underofficer fra 64, betænkte 
han sig ikke, men bød Smeden komme an. Og saa 
svang de to drabelige Kæmper deres Støttekæppe i 
Luften med militær Anstand. Men for at parere Sme- 
dens kraftige Udfald maatte vor gode Arrestforvarer 
træde et Skridt tilbage, men ak — i Kampens Hede 
saa han sig ikke for og faldt baglængs paa Nakken 
over en af Teltsnorene og ind over en Markedskones 
Bord og væltede dette med Honningkager og alle 
hendes opskænkede søde Snapse m. m. Den gode Po- 
litimand forskaffede sig derved et Brøl af Latter og 
en Skylle af det gamle danske Sprogs Blomsterudtryk 
fra den stærkt ophidsede Kone. Og han maatte oven 
i Købet betale de spildte Varer, hvad der sikkert har 



smertet ham, da han havde Ord for at være mildt sagt 
meget »fornæret«. Han maatte her bide i det sure 
Æble og tage baade Skaden og Spotten. Men nu Sme- 
den? Ja, han beholdt Valpladsen, men kun en stakket 
Stund ; da kom en Magt, som kunde tæmme selv en 
kgl. Hestgarder, nemlig hans Ægteviv; hun tog Gut- 
ten i Armen, og han fulgte med from som et Bælam 
til stor Morskab for de sammenstimlede. Saaledes 
endte de to forhenværende Fædrelandsforsvareres 
Tvekamp hin Markedsdag paa Nykøbing Gade. Men 
de blev forresten senere de bedste Venner i den lille 
Købstad. 

Den gamle Mand har ogsaa fortalt denne Historie 
om den vilde Mand. En Gøgler, en »Mulat«, var blevet 
ked af at spille Vildmand længere og var stille lusket 
bort fra Teltet, han blev forevist i, og uden at Ud- 
raaberen havde bemærket dette. Og da nu Teltet var 
fyldt med Folk, og den fæle og frygtindgydende 
»Vilde« skulde føres frem, var han sporløst forsvun- 
det. Der blev Panik i Teltet. Publikum knurrede og 
forlangte højrøstet deres Penge tilbage. Men Ud- 
raaberen klarede stolt den pinlige Situation ved med 
Taarer i Øjnene og troskyldig Mine at beklage det 
ærede Publikum, men den vilde Mand var sikkert 
blevet saa vild, at han havde spist sig selv! 

Følgende er ogsaa optegnet : Engang blev paa en 
Markedsdag spændt et Reb fra Kirketaarnet og over 
i Raadhuset, og en Linedanser gik derud og slap en 
Flok hvide Duer ud af en Kurv. Det var nok til næ- 
sten at tage Vejret fra Folk i hine Tider. 

I de sidste Markedsaar var der kun et Kagetelt, 
et Par Borde med Skrigeballoner, trykte Viser o. s. v. 
Det hele nærmest beregnet for Børn, hvilket til sidst 
ogsaa omtrent var de eneste Markedsgæster. 

De sidste paa Skansen var nulevende Glarmester 
Mads Henriksen og Hustru i Kildestræde, som pas- 
sede Kagetelt for Bager J. Hansen. Den sidste Mar- 
kedsdag i Nykøbing var ca. 1908. Da Henriksen hin 
Aften rev sit Telt ned og tog de to smaa Dannebrogs- 
flag ned, som sad i hver sin Ende af Teltet paa en 
blaamalet Stang, var det Nat med de Nykøbing Mar- 
keder. De hørte nu Historien til. 

TIL DANS I BY-MUSIKANTERENS 
DANSESTUE 
"I ^N almindelig Danseaften foregik ikke paa Gæst- 
■I — 'givergaarden, men i Byens saakaldte mindre Skæn- 
kestuer, hvor den største Stue benyttedes til at danse i. 
Føromtalte Stadsmusikant Jakob Lund var Indehaver 
af en saadan Dansestue. Den laa i Hjørneejendom- 
men af Strandstræde og Lindeallé, lige over for den 
store, gamle, rødkalkede Gæstgivergaard »Fortunen« 
og de to i sin Tid kendte Gadeposte, hele Byens fæl- 
les Brønd. Her skal jeg nu fortælle om en Dansestue- 

Aften for ca. 100 Aar siden, mig berettet af J. Lunds 
Datter, afdøde Fru Gustava Pauline Truelsen, som 
tydeligt i sin høje Alder endnu erindrede disse 
Danseaftener i hendes Barndomshjem. Naar Nykø- 
bings Ungdom vilde have sig en munter Aften, gik 
et Par ned til Jakob Musikanter og bestilte ham til 
at spille op i sin Dansestue den Aften, de nu havde 
bestemt. Skulde det være særlig festligt, bestilte 
man Fløjte og Klarinet til at assistere Jakobs Violin. 




I uei med x mærkede Hus var Jakob Lunds Dansestue. Yderst til 
venstre den ene af de gamle Gadeposte og i Midten Rendestensbrædtet 
over Gaden. 



At komme til Dansestue var ikke nogen dyr For- 
nøjelse, idet der betaltes en fast Pris, og hver Delta- 
ger kunde saa spise og drikke, saa meget vedkom- 
mende orkede. Det vil sige kun 01 og Snaps, ønskede 
man Punsch eller Rom, var det ekstra Betaling. I 
Stuen, hvor Dansen gik, var Musikken anbragt paa 
en Forhøjning i det ene Hjørne, og over Pulten lyste 
et Par Tællepraase og midt paa Langvæggen hang 
en stor firkantet Tranlampe. I disse Omgivelser til 
Violinens og Klarinettens Toner, og me- 
dens Tobaksrøgen fra de store Piber, som 
Datidens Karlfolk røg paa, bølgede som en 
Taage om dem, dansede de saa deres Ture- 
Danse: Hamborger, Skotsk, Reeler, Pære- 
vals, Kontrasejre o. s. v. Og der har sik- 
kert været højt Humør i Bymusikanterens 
Stuer ud paa Natten, naar de unge Karle 
havde faaet Blodet til at rulle i Aarerne 
af disse gamle, langvarige Danse og sam- 
tidig dyrket Bacchus adskillige Gange i 
Nattens Løb. Disse varme, lavloftede Stuer 
med røgfyldt Luft og det blafrende Lys- 
skær fra Tranlampe og Tællepraas, en rask 
Tyroler med et Stamp i Gulvet, nu og da 
af en velvoksen Karl et Slag i Loftsbjæl- 
ken — hvilket broget Billede at høre og 
se for et Nutidsmenneske! 



Derefter ned til Bommanden (nu Huset Lindeallé 33) 
og meddele ham det, for saa skulde der nok komme 
mere Ungdom til Dansestue, særlig fra Nakke og 
Rørvig; thi Bommanden lod det gaa videre til Køre- 
tøjerne, der passerede Bommen. Han gjorde det ud 
for et Avertissement i vore Dage. For By-Musikan- 
teren var det dobbelt Fortjeneste, idet han tog Penge 
ind ikke alene paa Musikken, men ogsaa paa Mad og 
Drikkevarer. I Storstuen, der var i hele Husets Bred- 
de, dansede man; denne Stue var blaakalket. Og i 
de to rødkalkede andre Stuer var der opstillet lange 
Borde med Smørrebrød og hjemmelavet 01 samt 
Snaps, og disse Borde stod opdækket hele Natten til 
Gæsternes behagelige Afbenyttelse. I Stuen nærmest 
Køkkenet stod langs Væggen yderligere en Tønde 
01 og en dito Brændevin. Men i sin store Kampe- 
stenskælder havde J. Lund de finere Traktementer, 
nemlig Punsch-Essens, Arrack og fin, uforfalsket 
vestindisk Rom. Hans nævnte Varer blev regnet for 
bedre end Gæstgivergaardens. Grunden hertil var, 
at Jakob fik disse direkte fra de Rørvig Søfolk, naar 
de kom hjem og lagde op for Vinteren. 

Hvis en Karl stillede i Danselokalet med stift 
Kravetøj paa, risikerede han at blive pebet ud af saa- 
vel Karle som Piger. 



DA BY-VÆGTERENS MADAMME LODSEDE 
FATTER HJEM FRA DANSESTUE 

FOR Værten var det et stort Plus at staa paa en 
god Fod med Vægteren. Naar Vægteren havde 
gaaet sin Byrunde og efter Reglementet kontrolleret 
Byens fire Bomhuse, kom han gerne ned i Jakobs 
Skænkestue og fik gratis Opvartning. Af denne 
Grund saa han gerne igennem Fingre med et og an- 
det, som maaske ikke gik lige efter »Hans Majestæts 
kgl. danske Lovs Forordning«. Denne Vægter hed 
aldrig andet end »Laurits Vægter« og tog sig ret 
ofte et Bæger over Tørsten, og af denne Grund holdt 
han troligt ud en saadan Aften i Dansestuen; men 
en Aften gik det pinligt galt med den gæve Lovens 
Haandhæver. Ud paa Natten blev der nogen Uro 
blandt Gæsterne, og vor gode Politimands Assistance 
var stærkt paakrævet. Men Argus' Repræsentant var 
som sunket i Jorden, skønt han havde været i Skænke- 
stuen hele Tiden. Først næste Morgen fandtes ær- 
lige og velbyrdige Mand Laurits Vægter ude i Jakob 
Lunds Kostald, blidt sovende med en tømt Romflaske 
ved Siden og i Datidens Vægteruniform med Læder- 
kabuds og jernbeslaaet Stok og salig Sjette Frederiks 
Navnetræk paa Brystet. Han fik den Straf, at hans 
bedre Halvdel, Birthe, blev hentet, og saa blev han 

hanket op og lodset ned ad Strædet i fuld Krigsma- 
ling til stor Glæde for Byens Ungdom. Og hvad 
Straf Birthe gav ham — ja, se det melder Historien 
intet om. 

Om Vinteren var der mest Uro i Byens smaa 
Dansestuer. Naar de unge Søfolk havde lagt op med 
Sejlskibene og kom »til Musik«, var der gerne Splid 
mellem dem og Byens Karle. Aarsagen var den sam- 
me som nu til Dags, nemlig Pigerne. Og da hændte 
det ret ofte, at naar Dagen brød 
frem, sad en eller flere af Fest- 
deltagerne bag Jernstængerne 
henne paa det gamle Raadhus (nu 
Teknisk Skoles Plads). 

Om Dagen var der stille i Ja- 
kobs Skænkestue, men om Afte- 
nen kom de nærmeste Naboer og 
røg deres Aftenpibe til en Arrack- 
Toddy og drøftede den lille Bys 
Begivenheder, til Vægteren ude 
paa Gaden sang Kl. 10- Verset, der 
lød saaledes: 

Om I vil Tiden vide, 
Husbonde, Pige og Dreng, 
da er det paa de Tide, 
man føje sig til Seng. 
Befaler eder Herren fri! 
Vær klog og snild, 
vogter Lys og Ild. 
Vor Klokke er slagen ti. 



og da det var en Bødker ved Navn Willumsen, der 
ejede denne Dansehistorie, blev den selvfølgelig kun 
benævnt »Tønden« eller »Kalkbaljen«. 

Da Byens Raadhus var blevet færdigt i 1868, blev 
det Skik blandt det saakaldte finere Borgerskab at 
benytte Byraadssalen til Fester og Bryllupper. Her- 
oppe lige over Fangecellerne svævede de agtværdige 
Borgere med deres aldrende Matroner rundt i sagte 
besnærende Wienervalse. 




Og derefter raabte Vægteren 
Vindretningen. Da gik i Reglen 

hver til sit og stængede forsvarligt Dør og Port for 
Ugerningsmænd og andet Postyr, som de gamle, gode 
Nykøbingensere sagde. 



FESTER OG DANS ANDRE STEDER 
I NYKØBING 

DISSE Dansestuer var haarde Konkurrenter til 
Byens to store Gæstgivergaarde lige op til dette 
Aarhundredes Begyndelse. Det sidste Beværtersted 
med Dansestue var nede hos afdøde Jens Jensen paa 
Havnevej, det saakaldte »Klampenborg«, senere Kap- 
tajn Henriksens Ejendom. Ligeledes et af de sidste 
Steder var oppe hos Vohlers, nuværende Tøffelmager 
L. Jensens Ejendom, men det var nærmere at betegne 
som en Sal; den er nu nedbrændt for over 25 Aar 
siden. Dansen har ogsaa gaaet lystigt oppe i den Fløj 
af Amtsstuegaarden, der gaar ned mod Kirkestræde, 



Den gamle Dansepavillon i Grønnehave Skov, nedrevet i 1903. 



Om Sommeren gik Dansen i Grønnehave Skov 
som i Dag, men længere inde i Skoven i den gamle, 
runde Pavillon, som endnu huskes af Byens ældre 
Generation, i Udseende meget lig den nede i Rørvig 
Krohave. Den blev nedrevet i 1903, og det nuværende 
»Grønnehavehus« blev opført. Dansen gik ogsaa ly- 
stigt i en Lade ved Anneberggaarden. Jakobsen paa 
»Fortunen« i Nykøbing var en Tid Lejer af dette 
*Figaro«. Af Fester, som Nykøbingenserne ikke ken- 
der mere, var de store Skyttefester, hvor Skytterne 
med Riflen paa Skulder og Musik i Spidsen mar- 
cherede ud til Skærby, hvor Skydebanerne ligger, og 
herude var da Musik og Beværtning hele Dagen, til 
Festen sluttede i Skoven. Og de store Valgdage, 
hvor den lille By var som en Myretue, og hvor de 
politiske Bølger gik højt. Ja — om disse Valgdage 
med deres mange Folketyper og hidsige og opfarende 
Gemytter kunde skrives en hel Bog. 

EN oprindelige 
Begyndelse til 
Hj emstavns- 
museet ligger 
omkring ved syv-otte Aar 
tilbage og fremkom paa 
den Maade, at nogle faa 
Mænd i Sognet lejligheds- 
vis kom til at tale om, at 
det var kedeligt, at Sog- 
nets gamle Minder, sjæld- 
ne Ting fra Oldtiden saa- 
vel som Ting fra senere 

Tider blev solgt til Opkøbere, sendt til Museer andre 
Steder, blev brændt eller bortkastet som værdiløst 
Ragelse. Man fik da den Idé at forsøge, om der ved 
fælles Hjælp var Mulighed for at redde og bevare 
for Egnen de faa Ting, der endnu var levnet. Denne 
Idé gik Egnens Beboere med ind for, saaledes at Sam- 
lingen ret hurtig voksede og blev forøget med Ting, 
som vi slet ikke havde ventet at faa. De faa Ting 
blev til mange, og snart stod vi over for den Kends- 
gerning, at vi manglede Plads. Her kom Sygekasse- 
formand N. P. Andersen, »Liselund«, os til Hjælp, 
idet han uden Vederlag tilbød os et ret stort Lofts- 
værelse, hvor vi maatte samle og opbevare Tingene 
indtil videre. Her i Loftsværelset paa »Liselund« blev 
der saa i Løbet af et Par Aar samlet mange gode 
Ting, ikke alene fra Faarevejle, men ogsaa fra de 
omliggende Sogne og her, staaende over for Samlin- 
gen, maatte vi uvilkaarligt spørge os selv, om det 
ikke var vor Pligt at rejse et Hus, hvor Egnens gamle 
Minder kunde samles og bevares. 

Et Møde i Faarevejle Kommuneskole, hvor man 
drøftede dette Spørgsmaal, resulterede i et Tolv- 
mandsudvalg. Dette Udvalg arbejdede saa videre 
med Sagen i nogen Tid. Udvalget købte den Grund, 




Bondestuen (Odsherredsstuen). 



hvor Museet nu er bygget, og rettede en Henvendelse 
til Landsforeningen »Bedre Byggeskik« om Bistand 
vedrørende Tegninger o. L 

Ved et senere Møde, hvor enkelte Beboere fra 
Asnæs var kommet til, blev der valgt Bestyrelse. 
Der blev nu holdt nogle Møder, hvor Vanskelighe- 
derne og de ugunstige Forhold blev drøftet, men 
trods alt blev vi enige om, at der nu ikke var nogen 
Vej udenom, heller ikke tilbage. Vi havde selv fjer- 
net Broplankerne bag os ved stadig at samle de 
gamle Genstande. 

Saa blev det endelig vedtaget, at Museet skulde 
bygges, og nu viste Egnens Folk atter, at der var 
Interesse for Sagen, idet der blev hjulpet til paa for- 
skellige Maader. Grus og Kampesten til den høje og 
svære Sokkel saavel som Gruset til Murene blev le- 
veret gratis. Saa godt som al Kørsel var gratis. En- 
kelte var med ved Planering og Opfyldning. Andre 
støttede Sagen med mindre Pengebeløb, og sluttelig 
maa det nævnes her, at Landsforeningen »Bedre Byg- 
geskik« leverede Tegningerne aldeles gratis. Det var i 
Sommeren 1934. I Løbet af Efteraaret og Vinteren 
blev Huset færdigt, og i Foraaret 1935 paabegyndtes 
Opstilling og Placering af de mange gamle Ting. 

Museet, der er rejst paa en lav Grund tæt ved 
den af Turister meget besøgte Faarevejle Kirke, er 
en smuk og ejendommelig Bygning som alle maa 
lægge Mærke til. 

1 korte Træk skal vi meddele, hvorledes Museet 
er indrettet, og hvad der er samlet her. 

I de store lyse Kælderrum er i den ene Halvdel 
Vaskehus, Brændselsrum, Fyrrum for Centralvarme- 
anlæget, Badeværelse m. m. Den anden Halvdel er 
et stort Museumsrum, hvor vi i den kommende Tid 
vil faa lavet en gammel Landbysmedie, et gammelt 
Huggerværksted, et Hjørne af en gi. Tærskelo og 
forskelligt andet, saaledes at de forskellige gamle 
Redskaber og Værktøj kan anbringes i særlige Sam- 
linger. 

I Stueetagen er Forstuen, fra denne en Dør til 
Hallen, der har Nedgang til Kælder og Opgang til 
Tagetagen, der er indrettet til Lejlighed for Kusto- 
den. Her i Hallen findes en Del gamle Billeder og 
andre interessante Ting. Fra Hallen Dør til venstre 
til Bondestuen (Odsherredsstuen) . I Bondestuen, 
som er stor og meget smuk, findes: Et sjældent gam- 
melt Bord, Gaasebænk og Bordendebænk med smukt 
Panel, Skab og Tallerkenhylde, Alkove, Vugge, Halm- 
stole, Bilæggerovn, et sjældent gammelt Ur og andre 
Ting. Paa Bordet: En sjælden og smuk Ølkande af 
Træ (Pibekande), Klukflaske, Snapsglas, Krus med 
Tinlaag og Ølkrukke. 

Fra Bondestuen Dør til Bryggers og Stegers. 

I Bryggerset 
findes Grube- 
kedel, Malt- 
kværn, Ølkar 
paa Karstol, 
Ølanker med 
Trætragt, 
Stampekær- 
ner o. m. m. 
I Stegerset er 
det interes- 
sante gamle 
aabne Tidsted 
med Skor- 
stenskammer 
med Navite 
træk K.P.|p" 
M.N.D. Anno 
1713. Des- 
uden Bord, 
gi. Hylder og 

Tallerken, 
rækken, Sen- 
nepskværi 

Hjørne af Bondestuen. Og Gryntøli- 



den m. Anno 
1797. Tran- 
lamper og 
Tællepraas og 





Hjørne af Bondestuen. 



kengrejer. Til 
højre for Hal- 
len er en me- 
get stor Stue, 
som i den ene 
Halvdel rum- 
mer forskel- 
lige gi. Møb- 
ler, bl. a. et 
gi. Bord dæk- 
ket med gi. 
Dug og gi. en- 
gelsk Fajan- 
ce, svær jern- 
beslaaet Ege- 
træskiste, et 
meget gam- 
melt Klap- 
bord, gi. Skab 
og forskellige 
gamle Uhre. Samling af Manglebrædder og Bære- 
kranse, gi. Krus og Kander, Bøger og Dokumenter, 
Vaaben og Møntsamling, gi. Beklædningsgenstande. 

Den anden Halvdel af Stuen optages af Hylder 
og Montre, hvor den mægtige Oldsagssamling, der 
omfatter noget over 1000 Numre, er anbragt. Sam- 
lingen af Flintvaaben og -redskaber er meget righol- 
dig og bestaar af mange store Flintflækker (Flække- 
knive), Flækkeblokke, de ældste Former for Flint- 
økser, Skiveskrabere og Flintbor. En Masse raat til- 
hugne saavel som fint slebne Flintøkser, Spydblade, 
et meget sjældent Flintspyd med store Hager, fundet 
ved Høve, to sjældne skeformede Skrabere fra Bjer- 
gene, Dolkstave og Pilespidser; Økser og andre Red- 
skaber af Grønsten, Køller, Sænkesten og Slibesten. 
Af mere sjældne Ting maa nævnes: En meget smuk 
Hjortetakøkse med Ornamenter, fundet paa 
Asnæs Lammefjord (den eneste af sin Slags, der er 
fundet i Danmark) , en meget stor Benharpun 
med svære Modhager fra en Mose ved Søgaard i As- 
^æs Sogn, et smukt Bronzesværd, fundet ved 
»Esterhøj« i Høve, et smukt Bronzesværd, fundet i 
Gravhøj paa Faarevejle Aas, en Bronzedolk fra 
»Kildehøjgaard«s Mark, en Celter fra »Skuelykke- 
mosen« og mange andre Ting af Bronze. To Offer- 
kager fra Gravhøje, muligvis fra Dragsholm Marker. 
Ravsmykker, Pilespids, Naal og Dolk af Ben. For- 
skellige Amuletter. Placering af Oldsager er fore- 
taget af L. Aasklint. Opstilling af Møbler i Bondestue 

og Storstue m. m. ei 
ordnet af Carl Niel- 
sen, Rødhøj. 

Paa Bordet i Bon- 
destuen er Museets 
Fremmedbog frem- 
lagt, en stor, smuk 
Bog indb. i Haj skind 
med Guldtryk, skæn- 
ket af Førstelærer H. 
Engbirk. Paa Bogens 
Titelblad en meget 
smuk Radering af 
Museet, udført gratis 
af Fotograf C. O. 
Nielsen, Holbæk. Der- 




Generaldirektør Ole Olsen overrækker Formanden for 
Hjemstavnsmuseet, L. Aasklint, Bronzesværdet fra 
Gravhøjen ved »Esterhøj«. 

Til højre: Det aabne Ildsted i Stegerset. 



efter følger det nedenfor gengivne Indledningsdigt af L. Aasklint. 
Digtet er prentet med gotiske Typer og Initialer med fire Linier 
paa hvert Blad og med smukke Vignetter i Bladhjørnerne svarende 
til hvert Vers. Dette smukke Arbejde er udført gratis af Chr. Es- 
holt. Paa Bogens fem næste Blade skrives Museets Historie med Plads til senere Tilføjelser. Derefter føl- 
ger de besøgendes Navne. Det første er skrevet 9. Juni 1935. I Løbet af den første Sommer havde Mu- 
seet noget over 1500 Gæster, og over 1200 Navne blev indført i Bogen. 




Hvor Fjordbølgen før med skumspættet Kast 
gled ind imod Kirkegaardshegnet, 
rejste vi Huset paa Grundvolden fast, 
Hjemstavnens Minder tilegnet. 

Bygget en Vaaning for Oldtids Fund, 
sælsomme Ting af Flintplanken kløved. 
Forfædres Vaaben fra Gravhøjens Bund, 
som taler om Daad, der blev øved. 



Rejste et Minde om Fædrenes Færd 
ved Hverdagens Dont og Højtidsfester. 
Arven fra dem har for Slægterne Værd, 
omend det er skaarede Rester. 

Mejslet af Flintblokken, skaaret i Ben, 
smedet af Jern ved osende Esse. 
Hørgarnet, spundet paa Oldemors Ten, 
og Bogen, hun læste ved Messe. 



De tusinde Minder, som Tidens Tand 
har mærket med Seklernes Stempel, 
dem vil vi værne saa godt, som vi kan, 
og samle nær Bopladsens Tempel. 

L. Aasklint. 




Parti fra Faarevejle med Kirken og Museet. 

Odsherreds Tilblivelse 



AF STATSGEOLOG V. MILTHERS 



For enhver, der rejser for at se sig om og nyde Naturen, 
er Odsherred et herligt Stykke Danmark. Høje Punk- 
ter med aaben Udsigt findes næsten overalt. Havet er ingen 
Steder fjernt. Dertil kommer, at Odsherred ejer næsten alle 
de Landskabsmodsætninger, som vort Land har at fremvise. 

For dem, der ikke af Selvsyn kender Odsherred, er det, 
rent geografisk set, en underlig kompliceret landsdel. De 
mange Indskæringer, de fremspringende Hager og den lange 
Odde: alt gør Indtryk af noget sært fliget og spredt, som 
den skal have vanskeligt ved at finde Rede i, der kun op- 
træder som flygtig Gæst. For dem, der kender denne deres 
Hjemstavn ud og ind, falder denne Uregelmæssighed som 
noget selvfølgeligt og hjemmevant. »Saaledes har Landet vel 
altid ligget«, er der vist mange, der tænker. 

Nej! Odsherred har faaet sit nuværende Udseende gen- 
nem en Udvikling, som fortsættes med hved Dag, der gaar. 
Hvorledes denne Udvikling er gaaet for sig, fortæller Landet 
os selv. Den Fortælling er det, som her i korte Træk skal 
gengives. 

Fortællingen om Odsherreds Tilblivelse falder væsentlig 
i to Hovedafsnit: Bakkedragenes Historie og de lave Fladers 
Historie. 

Odsherreds Bakkedrag har deres naturlige Begyndelse 
ved Vejrhøj. Den storslaaede Bakkebue, som vi kan følge fra 
Vejrhøj forbi Høve til Lynghuse i Grevinge Sogn og videre 
østpaa, folder sig nøje omkring Lammefjord. Ikke som en 
enkelt, usammensat Bakke. Nej, langtfra. Lange, høje Bakke- 
kamme ligger ved Siden af hverandre og danner som samlet 
Hele det store, bueformede Højdedrag. Lad os kalde det 
Vejrhøj-Buen. 

Staar man øverst paa Bakkekammen, nordøst for Aastofte 
(Asnæs Sogn) og ser nordpaa, over Jyderup Skov, Hønsinge 
og Vig, vil man nogenlunde let kunne se, at der ogsaa om- 
kring Siddinge Fjord folder sig et Bakkedrag, der danner et 
Hele for sig. Uanseligt er det i Højde, sammenlignet med 
Vejrhøj-Buen, men som vi skal se, er de fælles af Karakter. 
Det kan kaldes Hønsinge-Buen. Dens mest fremtræ- 
dende Parti strækker sig langs Østsiden af Jyderup Skov, 
over Ravnsbjerg Bakker forbi Hønsinge. 

Mellem Svinninge og Højby har vi Vestranden af et tre- 
die Bakkedrag, der slutter sig omkring Nykøbing Bugt, lige- 
som de forrige sluttede sig omkring Lammefjord og Siddinge 
Fjord. Mest ejendommeligt optræder dette Bakkedrag netop 
paa den nævnte Strækning; fra Højby til noget forbi Svin- 
ninge, mellem Landevejen og Jernbanen, ligger de talrige, 



langstrakte, grusede og stenede Bakker, som mod Øst græn- 
ser op til det højere liggende, frugtbare Landskab mellem 
Asminderup og Nykøbing Bugt. Dette Drag af Bakker, 
Svinninge-Buen, er det, der sammen med de to andre 
Buer har givet Nøglen til Forstaaelsen af Odsherreds Til- 
blivelse. 

Trods al Forskellighed og alle Uregelmæssigheder har 
de det fælles, at de paa den ene Side, der vendter mod Ise- 
fjordens Indbugtninger, bastaar af et mere eller mindre ure- 
gelmæssigt Landskab, men frugtbare Jorder meld Ler som 
Underlag. Paa den Side af Bakkedragene, der vender mod 
Sejrø Bugt, er Jordbundsbeskaffenheden af ganske anden Art. 
Bakkerne og de mellemliggende Sænkninger i Ternenet be- 
staar her fortrinsvis af Grus og Sand. Og foran Bakkedra- 
gene finder man hist og her Flader, der næsten udelukkende 
bestaar af Sand. Lad mig kortelig anføre nogle Eksempler 



Fra Højby til Svinninge' findes som nævnt en Række 
Grusbakker, der fra Svinninge kan følges videre mod Sydøst 
i Retning af Eskildstrup. Foran ligger her en noget stenet 
Slette me'lsm Højby og Ellingegaard. 

Fra Hønsinge er det Grusbakker, der strækker sig syd- 
paa, Øst for Landevejen igennem Jyderup Skov (Fortsættel- 
sen videre mod Sydøst til Lynghuse skal jeg senere omtale). 
Vest for det grusede og sandede' Bakkeparti ligger der langs 
Landevejen en Sandflade, der f. Eks. Øst for Pindals Kro 
ér meget iøjnefaldende. 

Kommer vi endelig til den store Bakkebue mellem Høve 
og Vejrhøj, vil vi ogsaa her ud mod Sejrø Bugt finde mange 
Grusbakker, dels mellem Veddinge og Ordrup, men især fra 
Ordrup og Kaarup og sydpaa, forbi »Bjergene« Nordvest for 
Vejrhøj. Lavningerne mellem disse Bakker bestaar næsten 
overalt af Sand, og ned mod Sejrø Bugt, mellem Ordrup Næs 
og Høve Skov, ligger en jævnt skraanende Sandslette. 

Hvis vi gaar en Spadseretur tværs over et af de buefor- 
mede Højdedrag, f. Eks. fra Siddinge Fjord over Vig og 
Ravnsbjerg Bakker til Pindals Kro, vil Vejen altsaa først 
føre os hen over uregelmæssigt bølgede Lerjorder (fra Vig 
til Ravnsbjerg Bakker), derpaa over et Parti af Grusbakker 
(Ravnsbjerg Bakker) og sidst over en sandet eller gruset 
Flade. Den samme Rækkefølge vil vi finde, hvor som helst 
vi fra en af de nævnte Bugter fra Isefjord gaar tværs over 
Bakkedragene mod Sejrø Bugt, hvad enten vi f. Eks. vil gaa 
fra Annebjerggaard over Asminderup ned til Svinninge Sø, 
eller vi gaar fra Faarevejle over Ordrup ud til Sejrø Bugt. 

Dette fælles Præg maa vel da have fælles Aarsag. Men 
hvilken? 

Det er vel nu til Dags næppe ubekendt for nogen, at 
Leret, Sand- og Gruslagene, som udgør Hovedmængden af 
den danske Jord, ikke oprindelig er opstaaet her, men er 
ført hertil fra Skandinavien af en mægtig Indlandsis af lig- 
nende Art som det Isdække, der nu skjuler det meste af 
Grønland. 

I det fragtbare Moræneler, det stenholdige Ler eller Mer- 
gel, som udgør den største Del af Odsherreds Bakkedrag, har 
vi i uomdannet Form det, der blev tilbage, da dette uhyre Is- 
dække smeltede bort. Se en Gang efter i en Mergelgrav eller 
en Grandudgravning til en Bygning eller lignende og se, hvad 
dette Moræneler egentlig bestaar af! Det kan være af for- 
skellig Farve, være mere eller mindre kalkholdigt (bedre eller 
daarligere Mergel) ; eller det kan ganske mangle Kalkbestand- 
dele. Naar Moræneleret, der oprindelig er kalkholdigt og af 
graalig Farve, udsættes for Luftens og Regnens Indvirkning 
gennem lange Tidsrum, vaskes Kalkindholdet bort, og Leret 
antager en gulbrun Farve. 

Men hvordan end Farven er, og hvad enten Leret er 
kalkrigt eller kalkfattigt, saa bestaar det i alle Tilfælde af 
en sammenblandet Masse, hvori der ligger store Sten, Sand 
og det fineste Lerslam Side om Side uden mindste Spor af 
Sortering. Et saadant Jordlag kan ikke være afsat af Vand- 
strømme; det vilde da være sorteret efter Kornstørrelsen og 
ligge i mere eller mindre tydelige Lag. (Noget saadant ken- 
des fra ganske faa Steder i Odsherred, f. Eks. fra Klinterne 
ved Sydspidsen af Nakkeland.) 

Ser vi endvidere paa, hvad Moræneleret indeholder af 
Sten, vil vi befinde os over for et helt Museum. Her er de 
mest forskellige Stenarter samlet: Granit, Gnejs, Skifer, 
Sandsten, Kalksten, Flint, Jernsten og mange andre. De 
Klippemasser, hvorfra disse stammer, genfinder vi i Norge 
og Sverige samt i Østersøen; andre af Stenene, véd vi, maa 
være tagne fra Kattegats og Østersøens Bund. De Klippe- 
blokke, som Isen under sin Bevægelse rev med sig, sprængtes 
Tid efter anden i mindre Stykker; ved Gnidning mod hver- 
andre forsvandt de skarpe Kanter; alt det Slam, Isen med- 
førte, kom sammen med store og smaa Sten til at danne en 
inderlig sammenrørt Masse, der ved Isdækkets Bortsmelt- 
ning sank til Bunds og dannede Moræneleret. 

Hvor Isens Bortsmeltning gav Anledning til Dannelse 
af meget Smeltevand, blev Slammet i og paa Isen vasket 
bort, det grovere Materiale blev efterladt ved Randen af det 
bortsmeltende -Isdække; her ophobedes det som større og 
mindre Grusbakker. Smeltevandsfloderne, der med skiftende 
Løb rislede frem foran Isranden, førte Sandet et Stykke læn- 
gere frem og aflejrede det som flade Sletter. (De vestjyske 
Hedesletter er opstaaede paa denne Maade ved en langvarig 
Afsætning og Udjævning af Smeltevandsfloder.) Lerslam- 
met førtes endnu videre frem mod Havet. 

Indlandsisen dækkede engang hele Danmark og Nord- 
tyskland, naaede i Holland til Rhinen og dækkede store Dele 



af Rusland. Kfterhaanden som Isdækket smeltede bort, og 
Isens Rand saaledes blev forskudt i baglæns Retning, var Is- 
randens Form og Stilling stadig afhængig af, hvilken Under- 
grand Isen bevægede sig hen over. Randen strakte sig ikke 
som en retlinet Grænselinie for Isen over store Strækninger, 
men dens Form prægedes i høj Grad af Undergrundens Højde- 
forhold. De dybe Sænkninger i Jordsmonnet udfyldtes af Is 
til Randen, saafremt Isens Tykkelse var stor nok dertil. Og 
hvis Bortsmeltningen hindrede Isen i at naa længere end til 
Bassinets Rand, holdtes Bevægelsen i Isen dog stadig ved- 
lige paa Grund af ny Istiiførsel bagfra ligesom Halmen i en 
Hakkelsemaskine, der vedbliver at føres frem til Knivene, 
men her skæres bort. Ved Bassinets Rand hobedes mere og 
mere af den Jord, der fandtes under, i og ovenpaa Isen. Hvor 
der var Betingelser for, at der kunde opstaa flere saadanne 
Bassiner Side om Side, alle fyldte med Is, kom den yderste 
Rand af den bortsmeltende Indlandsis saaledes til at forme 
sig paa en lignende Maade som Tungerne paa en Bakkeserviet. 

Saaledes er det, Odsherreds Højdedrag fortæller os, at 
at Tilfældet har været her. De tre bueformede Højdedrag, 
der folder sig omkring Lammefjord, Siddinge Fjord og Ny- 
købing Bugt betegner netop, at det bortsmeltende Isdække 
her har haft sin tungeformede Rand liggende igennem et 
længere Tidsrum. De dybe Indskæringer fra Isefjord har 
været helt fyldte med Is, som ogsaa har dækket den Del af 
Bakkedragene, der vender mod disse Indskæringer. Derfor 
har vi her det frugtbare Landskab, Moræneleret, som Isdæk- 
ket selv beskyttede imod, at Smeltevand fra Isen kom til og 
skilte det i sine Bestanddele, Grus, Sand og fint Ler. Det 
er derfor ogsaa dette Isdække, vi kan takke for »Danmarks 
fragtbare Herlighed«. 

Men ved og foran Isens Rand drev Smeltevandet sit 
Spil. Hvad det kunde faa fat i paa sin usporlige Vej igen- 
nem Isens talløse Revner og Sprækker blev losset af ved Is- 
randen, Sten og Grus nærmest, Sandet længere fremme; Isen 
bevægede sig nu og da fremad, skubbede til de Lag, Vandet 
havde afsat, og rejste dem paa Kant. Saaledes kan man se 
det lidt Sydøst for Højby Station og i Ravnsbjerg Bakke Syd 
for Hønsinge og flere andre Steder. 

Det er altsaa disse lange Strøg af Grusbakker, der be- 
tegner Beliggenheden af Isens yderste Rand i den Tid, da 
Odsherreds Bakkedrag blev til. Jeg har tidligere nævnt dem, 
og Odsherreds Beboere kender dem alle. 

Dog skal jeg kortelig omtale den Række af Grusbakker, 
der fra Sydøsthjørnet af Jyderup Skov strækker sig mod 
Sydøst til Lynghuse (i Grevinge Sogn). Underlig umotiveret 
synes de at ligge her, mens der findes fragtbare Lerjorder 
baade mod Sydvest (ad Lammefjord) og mod Nordøst (ad 
Siddinge Fjord). Men deres Tilstedeværelse forklares netop 
ved, at her har Randen af de to Istunger, der fyldte hen- 
holdsvis Lammefjord og Siddinge Fjord, stødt sammen. Vid- 
nesbyrd derom har man yderligere i de talrige store Sten, 
her findes, delvis sankede sammen til Stengærder, delvis 
endnu fastsiddende i Jordskorpen. 

De dybe, lange Render, der ledsager disse Bakkerækker 
og nu er Moser, er rimeligvis gravede af Vandstrømme, der 
har løbet under Isen, og som har haft deres Afløb igennem 
den Dal, hvori Pindals Mose ligger. 

Den fælles Aarsag til, at Odsherreds Højdedrag fra Ny- 
købing til Dragsholm former sig som Rammer omkring Ise- 
fjords Bugtninger mod Vest, og at de har det før omtalte 
Fællespræg i Jordbundsforhold, ligger da i, at de igennem 
en forholdsvis lang Tid har været Opholdssted for en stille- 
staaende, tungeformig Isrand. De stenede Grusbakker, der 
opstod langs Isranden, kalder man Randmoræner. Saadanne 
er det, vi har sydpaa fra Højby forbi Svinninge, fra Hønsinge 
over Ravnsbjerg Bakker og igennem Jyderup Skov til Lyng- 
huse samt endelig fra Høve, Nord om Veddinge, Ordrup til 
Vejrhøj. Særlig smukt former disse Randdomæner sig mel- 
lem Højby og Svinninge; man ser dem tydelig baade fra 
Jernbanen og fra Landevejen. Til Dyrkning er de lidet værd, 
men for Forstaaelsen af vort Lands Tilblivelseshistorie er de 
en værdifuld Skat. 

Det bølgede Landskab af Moræner, som ligger Øst 
derfor, og som ligeledes genfindes næsten overalt i Egebjerg 
og Grevinge Sogne og paa Bakkedragenes Skraaning mod Ise- 
fjordens Bugtninger, er Indlandsisens Bundmoræne, det, der 
ved Isens Bortsmeltning er sunket til Bunds som dens direkte 
Smeltningsrest. 

Hvor vi skal finde Sporene af Israndens samtidige Fort- 
sættelse fra Højby, kan ikke siges med fuld Sikkerhed. Mulig- 
vis gjorde Isranden ved Højby et Knæk og bøjede lige mod Vest 
i Retning af Sejrø Bugt. I saa Fald svarer Bakkedraget mel- 
lem Tengslemark og Ebbeløkke ganske til det bølgede Bund- 
morænelandskab ved Isefjord. Og det samme bliver Tilfældet 
med det højtliggende, lerede Landskab mel.em Overby og 
Yderby samt med Oddens yderste Spids, Gniben. Ligesaa be- 
staar Nørrevang og Nakkeland, Nord og Syd for Rørvig, ho- 
vedsagelig af Moræneler og er en Bundmoræne fra omtrent 
samme Tid. 

Muligvis er Isranden i Nord forholdsvis hurtig rykket 
tilbage og har fra Højby strakt sig over Klintebjerg. Her 
har man anselige, lange Grusbakker, der strækker sig fra 
Nord til Syd. Klintebjerg-Bakkerne har en særlig Interesse 
paa Grund af den overordentlig store Mængde, Gruslagene 
indeholder af graa Kalksten, der som bekendt tidligere har 
været brugt til Fremstilling af Cement. Disse graa Kalksten 
er tillige nogle af de største Sten, der findes her i Grus- 
lagene, og da de er af en løs og blød Beskaffenhed, er det 
givet, at de ikke kan være transporterede nogen lang Vej. 
De er rimeligvis revne løs fra den Undergrund, hvor de hørte 
hjemme, enten i Kattegat, Nordvest for Nykøbing eller i 
Isefjord. 

Den Gang Indlandsisen sluttelig havde forladt Bakkekam- 
mene, svandt den hurtig bort fra de lavere Egne, der græn- 
ser til Isefjord. Navnlig efterlod Isens Smeltevand sig ikke 
her nævneværdige Spor — til Held for disse Egnes Frugt- 
barhed. 

Fra det Tidsrum, der fulgte lige efter Indlandsisens For- 
svinden, véd man ikke noget videre om Odsherred. Om de 
højtliggende Landstrækninger, Isen havde efterladt, var for- 
bundne til et samlet Landomraade eller adskilte i flere Øer 
— saaledes som <le var det senere, i Stenalderen — kan ikke 
siges med Sikkerhed. Dog véd vi, at Havet ved Istidens 
Slutning ikke naaede saa højt ved Odsherreds Kyster som 
det senere Stenaldershav. 

Imidlertid klædtes Landet med Skov, først Krat med 
Birk og Asp, senere Fyrreskove. Store Pattedyr, som nu for- 
længst er forsvundne fra Danmark, Urokser, Elsdyr og andre, 
søgte her deres Tilhold. De første menneskelige Beboere van- 
drede hid og tog Landet i Besiddelse, jog Skovens store Vild- 
dyr og dræbte dem med deres Flintvaaben. 

Dengang saa Odsherred ganske anderledes ud end nu. 
Højdedragene laa vel paa samme Vis, men hele Omraadet var 
hævet betydeligt højere over Havet. En stor Del af Isefjord 
og dens Sidefjorde ind i Odsherred laa over Havfladen. For- 
uden Fyrreskovene fik Landet mægtige Skove af Eg, der sam- 
men med flere andre af vore nuværende Skovtræer vandrede 
ind fra Syd under denne Danmarks »Fastlandstid«. Lamme- 
fjord laa som en Fortsættelse af Fladen mellem Hagested 
og Hørve med Egeskove og Tørvemoser. Det nuværende høje 
Parti af Odden — mellem Overby Lyng og Yderby Lyng — 
havde større Udstrækning baade mod Syd og mod Nord. 
Højtliggende Lermarker og Tørvemoser havde deres Plads, 
hvor nu Havet breder sig. Og ved Gniben fandtes et Høj- 
land, hvis Udstrækning var ret anselig, sammenlignet med 
den lille Bakkeknold, der endnu er tilbage paa denne udsatte 
Plads. 

Hvor i Sejrø Bugt og i Kattegat Grænselinien mellem 
Land og Hav laa, dengang Landet strakte sig videst ud 
(havde sin højeste Beliggenhed), har man endnu ikke Midler 
til at afgøre. Fund og Undersøgelser af Tørvemoser, som nu 
ligger paa Havbunden, er et af de vigtigste Midler til at 
lære det daværende Landomraades Udstrækning og Beskaf- 
fenhed at kende. Og af saadanne Moser ligger der langs 
Odsherreds Kyster sikkert mange, som stedkendte Folk, især 
blandt Fiskerne, maaske nok har haft Lejlighed til at støde 
paa, men som derudover er ganske ukendte. 

Den høje Beliggenhed, Landet havde i Forhold til Havet, 
varede ikke ved. Hele Danmark undergik en Sænkning, der 
for Odsherreds Udseende blev af indgribende Betydning. Det 
fordums store, samlede Landomraade blev adskilt i en Gruppe 
af Øer og Holme. De lavtliggende Flader, der laa omkransede 
af Højlandets bueformede Bakkedrag, omdannedes til dybe 
Havbugter og Fjorde. Det fligede og adsplittede blev da det, 
der i den følgende Tid gav de tiloversblevne Landstykker 
Særpræg. 

Det er navnlig de lave Sandflader og stenede Strand- 
volde, der skal fortælle os, hvorledes Landet dengang saa 
ud, og hvordan det atter blev føjet sammen til et Hele. 

Det er især i de nordligste Egne af Odsherred, vi finder 
Sporene af det Hav, som under Stenalderen sønderdelte Lan- 

det i en Gruppe af Øer. Havet bredte sig dengang over føl- 
gende Strækninger: Yderby Lyng lige fra Gnibens Smaa- 
bakker til Brokkebjerg; Overby Lyng fra Østervang ved 
Overby til Ebbeløkke Bakker. Enkelte Smaaholme, saasom 
Knartelsbakke, ragede op over Havet i dette Sund. Sonne- 
rup Skov og Klintsø udgjorde Dele af en Havbugt, i 
hvilken Klintebjerg laa som en (3. Vesterlyng Nordvest 
for Nykøbing udgjorde en Bugt, som naaede ind til Nygaard; 
Østerlyng mellem Nykøbing og Rørvig laa som et bredt 
Sund, af hvilket kun Skjærby Bakke og Ringholm ragede op 
som Øer. Fra Nakke Lyng til Isefjord strakte sig endelig 
et smalt Sund, hvor nu Rørvig ligger, ja ogsaa Vest for 
Højesand fandtes maaske et Sund. 

Sejrø Bugt var ikke begrænset af en saadan regelmæs- 
sig buet Runding som den nuværende; den naaede helt ind 
til Randmorænebakkerne Syd for Højby, hvor Svinninge Sø 
var den sidste Rest af den dybe, lune Havbugt. Kysten fra 
Eilingegaard til Lumbsaas har haft adskillige smaa Frem- 
spring og smalle Vige inden for de forskellige Byers »Lyng« 
i Højby Sogn. 

Skønt det er ret store Strækninger af det nuværende Ods- 
herred, der dengang var lagt under Vand, naaede Havfladen 
dog ikke nogen overmaade stor Højde over den nuværende. 
P'orskellen i Vandstand beløber sig ikke til mere end ca. 4,5 
Meter. Sporene, der viser Havets største Udstrækning og 
den fremskridende Kystforskydning, fremtræder dog mange 
Steder paa en sjælden smuk og tydelig Maade. Disse Spor 
er af to modsatte Arter. 

Det ene Slags Spor er dem, der fremkom ved, at Havet 
angreb de daværende Kyster og her frembragte stejle Skræn- 
ter. Paa mange Steder, hvor Kysterne under Stenaldersænk- 
ningen blev Genstand for Havets Angreb og Nedbrydning, 
har denne Nedbrydning været fortsat indtil Nutiden. Den 
angrebne Kystklint er rykket længere tilbage, og vi kan sjæl- 
dent sige noget bestemt om, hvor langt ude Klinten laa paa 
det Tidspunkt, da Havet stod højest og Angrebet vel var stær- 
kest. Endnu mindre ved vi sædvanligvis om, hvor Kysten laa, 
dengang Angrebet begyndte. 

Saadanne Skrænter, der har været Genstand for Havets 
Nedbrydning lige fra Stenalderen til den nyeste Tid, har vi 
ved de fleste fremspringende Punkter langs Kattegat: ved 
Gniben, langs Nordsiden af Odden fra Yderby til Overby, ved 
Ebbeløkke og ved Klintebjerg. Ligeledes paa Sydsiden af Od- 
den, Syd for Yderby, ved Ordrup Næs, ved Kysten Vest for 
Høve og flere Steder paa Isefjordskysten. Her arbejder Ha- 
vet videre i det Tusindaar gamle Spor og vil vedblive der- 
med, til Kysten er rettet ud, til Kanterne er fjernede og 
Bugterne fyldte. Ved at lære, hvad der e r sket, faar vi Øj- 
nene op for, hvad der vil ske. 

Men mange Steder, hvor Stenaldershavet for en Tid gik 
løs paa Landet for at vaske det bort, tog det selv Affære 
som Kystbeskytter. Det lagde en Vold af Sand eller Grus 
foran den angrebne Skrænt; denne voksede til med Græs og 
staar nu med sin bratte Skraaning som et synligt Minde om, 



hvad der dengang gik for sig. Af saadanne gamle Kyst- 
skrænter kunde der nævnes mange fra Odsherred: Nord- 
vest for Lumbsaas, ved Klint, Thorsbjerg, Nordvest for Ny- 
købing, Skærby Bakke, Rørvig Kirkebakke, Brentebjerg Syd- 
vest for Rørvig, Skrænterne ved Dybesø, de lave Skrænter 
Øst for Pindals Kro foruden mange andre. De staar, om end 
tavse, alle som talende Minder om vort Lands Udseende i 
Fortiden. 

Den Jord, Bølgeslaget brød løs ved de fremspringende 
Skrænter, blev af Strømmen ført udad eller langs Kysten, 
ind paa Bugternes smulte Vande. Mens Lerslammet først 
kunde faa tilstrækkelig roligt Vand at bundfældes i ude paa 
de større Dybder, blev Sand og Grus lagt op i Bugterne, 
Revle ved Revle. Den takkede og krogede Kystlinie rettedes, 
thi samtidig med at Havet fyldte ind i Bugterne af sin Over- 
flødighed, begyndte Landet atter at hæve sig og bragte der- 
ved Grus og Sandrevlerne paa det tørre, saa at Havet ikke 
atter kunde naa dem. 

Hvordan denne Vækst foregik, hvorledes Havets Strøm- 
ninger og Landets Hævning i Forening fik lagt Dæmning 
fra 0 til 0 og knyttede Odder og Hager sammen, derom 
fortæller Odsherreds mange Strækninger af »Lyng«, hvoraf 
hver By i de nordlige Sogne har sin. Hvor de her ligger, 
den ene Grusravle ved Siden af den anden (og ikke er dæk- 
kede til af Flyvesand), kan de alle, hvor uanselige de end 
er, fortælle sit: her laa Kysten engang! 

Paa mangfoldig Vis har Kystformen ændret sig, inden 
hele denne Udvikling blev gennemløbet, men ved Hjælp af 
disse Grusrevler, de gamle Strandvolde, kan Udviklingens 
Gang følges selv i de mindste Enkeltheder. Ja, man er ofte 
i Stand til af de Rester, som er tilbage, at genfremstille Ud- 
seendet af det, der er skaaret bort. 

At skildre dette skiftende Kystforløb ved Hjælp af Ord 
er ugørligt. Man maa med Kort i Haand se det i selve Na- 
turen. Der skal da her kun anføres et Eksempel. Tæt inden 
for Oddens Spids, Gniben, ved Siden af en lille Bakke, Ræv- 
høj, har man kunnet se, at de gamle Strandvolde gaar ganske 
paa tværs af den nuværende Kyst. De Grusvolde, som Havet 
i sin Tid aflejrede her i Læ af en fremspringende Hage, skæ- 
rer det nu selv bort af. 

Gniben har da engang strakt sig længere mod Nord end 
nu, og man kan af Strandvoldenes Forløb angive dens om- 
trentlige Udstrækning. Og hvis man graver et Hul ved Fo- 
den af disse gamle Strandvolde, finder man, at de hviler paa 
Dynd med Muslingeskaller, afsat i roligt, stille Vand i en 
Bugt, der dengang laa som en lun Krog, beskyttet af Gnibens 
Bakker mod det urolige Hav. 

Saa forskellige har Forholdene her væ- 
re t og det igennem et Tidsrum, der kun spænder over nogle 
faa Tusinde Aar. 

Den Strøm, som har ført Revlerne paa deres Plads i de 
forskellige Bugter, har bestandig gaaet fra Vest mod Øst 
langs Kattegats Kyst og ved Sejrø Bugt. Vi finder derfor 
ogsaa overalt det groveste Materiale i hvert Parti længst mod 

27 



Side 27 af 41 



Vest, nærmest ved den Hage, hvorfra det er taget. Mod Øst 
indeholder Revlerne færre og færre Sten, men mere og mere 
Sand, der til sidst forvandles til Flyvesand. Dette Forhold 
er ens for alle Lyngstrækninger langs Kattegat, lige fra 
Gniben til Rørvig. Og det er en naturlig Følge af, at Hav- 
strammens og Vindens Hovedretning her begge fører fra Vest 
mod Øst. 

Saaledes som det her i korte Træk 
er gengivet, ligger da Odsherred for os, 
formet af Indlandsisen og af Havet. 

Igennem et saadant Indblik i Lan- 
dets Udviklingshistorie lærer man at 




forstaa Ejendommelighederne ved den Natur, man er 
kommet til at holde af. Ved at se, hvilke Omskiftel- 
ser den har været underkastet, faar man Øje for, hvad der 
fremtidig kan true. De høje Bakkedrag med den vide Udsigt 
kan vi vel se paa med Tryghed; de staar fast. Mere om- 
skifteligt har det været og vil vedblive at være i Odsherreds 
Egne ved Kattegat. Et iøjnefaldende Udtryk herfor har man 
i den ejendommeligt formede Sjæl- 
lands Odde. Den ligger som .en Grif- 
fel, spidset af Havet; og Havet spid- 
ser stadig videre. 
r ~ -v. V. Milthers. 

- ,i. "■'<-" • 



ODSHERRED 



crr 

xjf\> sv i Nord og Bugt i Vest, 
Fjordens blanke Vand i Øster. 
Bølgebrus og Saltvandsblæst 
favner dine grønne Kyster. 
Ud af Bølgeskvulpets Slag 
vokser Landet frem og stiger, 
hæves op til Bakkedrag, 
hvælver sig og synker, viger. 



s. 



) olskinsblink i Bugt og Fjord, 
Kattegattets Alvorstoner, 
Lyng og Klit og Agerjord, 
slanke Bøges lyse Kroner, 
Kystens Klinters bratte Bryn, 
dystre Graners dunkle Mørke 
og det vide frie Syn 
ejer umaalt Skønhedsstyrke. 



s, 



letscherisens Bakkespor, 
Jøkelsmeltevandets Kløfter, 
de har formet op din Jord, 
spaltet den i Grav og Grøfter. 
Alder sæl det evig ung, 
nutidsnær et Fortidsskue, 
sommerfrejdig, vintertung 
ligger A asens Bakkebue. 



0. 



'm de svundne Slægters Færd, 
deres Kamp og Hverdagsmøje 
minder Fund i Eng og Kær, 
vidner Bakkens Kæmpehøje. 
Under Dyssen oldtidsgraa 
og med Udsyn over Havet, 
højsat under Himlens Blaa 
bleve Mindets Mænd begravet. 



nder hvide Maagers Flugt 
over tavse Fortidsminder 
ligger Landet ungt og smukt, 
medens Tider skifter, svinder. 
Lad det ligge lyst igen 
under Sol og Sommergrøde, 
medens Sekler haste hen, 
synker bort i Glemsels Øde. 

SVEND THISTED. 

| AA den flade Landtange, der skiller Sejerø 
Bugt og Lammefjorden, ligger i Skjul af 
en Park og i Ly af Vejrhøjs skovklædte 
Højdedrag det gamle Slot Dragsholm. Fre- 
deligt og idyllisk glimter dets hvide Mure nu frem 
mellem »Fruerlunden«s Trækroner. Men engang var 
det en ensom og frygtindgydende Borg, med sine væl- 
dige Mure praktisk talt uindtagelig, og i dets skumle 
Fængselskældre har Dagene langsomt sneglet sig hen 
for en Række af Fanger, der havde forbrudt sig mod 
den danske Stat eller skønnedes farlige for denne. 

Dragsholms Historie er tidligere beskrevet i 
»Odsherred«. Her skal kun fortælles om en enkelt 
Mand, hvis Skæbne blev knyttet til Borgen og dens 
Sognekirke, om en Livsskæbne, der blev et blændende 
Eventyr — og den grusomste Tragedie. Om et Navn, 
der fik den lille Landsbykirke indskrevet i Verdens- 
historien, og som blandt de mange Navne, der er knyt- 
tet til Landsdelen Odsherred, lyser med en egen mær- 
kelig Glans. 

Jarlen af Bothwells jordiske Rester kan den Dag 
i Dag ses af enhver besøgende i Faarevejle Kirke. 
Hans Navn er kendt af enhver, der blot har færdedes 
i Odsherred. Hans stormfulde Liv gennem straalende 
Pragt og Vælde, gennem Forbrydelser og Nederlag, 
indtil Fangetaarnets Port en Junidag lukkede sig bag 
den unge Konge til Skotland, er som et fantastisk 
Eventyr. 

James Hepburn, Jarlen af Bothwell, blev født i 
Skotland 1536. Hans Fader var den tredie Jarl af 
Bothwell, Hepburnernes berømte og besungne Herre- 
sæde, beliggende faa Mil fra Glasgow paa en Brink, 
der skraaner ned mod den skummende og brusende 
Clyde-Flod. Hans Moder var af den berømte Sinclair- 
Slægt, der er kendt ikke mindst fra Slaget i Gud- 
brandsdalen, hvor Oberst Sinclair faldt sammen med 
alle sine Skotter. 

»Den smukke Jarl« blev Faderen kaldet. Hans 
Slægt var en af Sydskotlands mægtigste Adelsslæg- 
ter; og den Omstændighed, at ikke blot »den smukke 
Jarl«, men ogsaa to af hans Forfædre havde vovet 
at bejle til skotske Enkedronninger, viste, at der var 
Stolthed og Ærgerrighed i Slægtens Blod. 

Den unge James Hepburn havde arvet denne Ær- 




Faarevejle Kirke og Lammefjorden for Udtørringen. 



gerrighed i det fuldeste Maal. Hans Opdragelse var 
mangelfuld og tog særlig Sigte paa Krigstjeneste. 
Men meget tidligt kastede han sig ind i den Malstrøm 
af politiske og religiøse Kampe og indbyrdes Fejder, 
der dengang prægede Skotland. Han var kun 19 — 20 
Aar gammel, da hans Fader døde og efterlod ham i 
store arvelige Stillinger: Storadmiral af Skotland, 
Sherif og Foged og Ejer af to faste Borge. I hele 
det sydlige Skotland var da kun én Mand mægtigere 
end den unge Jarl af Bothwell. Men han skulde hur- 
tigt højere op, koste hvad det vilde. 

Godt 20 Aar gammel blev han Medlem af Parla- 
mentet og kort efter Overbefalingsmand over de syd- 
lige skotske Grænseegne. Her fik han snart Lejlig- 
hed til at udføre et heldigt Indfald i England og 
samtidig vise sig som en Fjende af det engelske Parti 
i Skotland. 

Der herskede dengang Ufred i Skotland baade 
udadtil og indadtil. Jakob den 5. var død, og hans 
Enke, Maria af Guise, styrede Landet, medens deres 
Datter, Marie Stuart, opdroges i Frankrig. Hun blev 
af politiske Grunde gift med den franske Dauphin, 
senere Frants den 2., der dog faa Aar efter døde. I 
1561 vendte hun tilbage til Skotland. Hendes Under- 
saatter, i hvert Fald de fleste af dem, hilste hende 
med Glæde som deres Dronning, og bortset fra det 
spændte Forhold mellem hende og Dronning Elisa- 
beth i England regerede hun nogle Aar lykkeligt. 

Medens Marie opholdt sig i Frankrig, havde hun 
faaet den unge Jarl af Bothwell i sin Tjeneste; han 

støttede efter sin Hjemkomst Enkedronningen, skønt 
han havde antaget den reformerte Lære, som hun i 
Skotland med Frankrigs Hjælp bekæmpede. Da den 
indre Krig stadig blev voldsommere, sendte Regent- 
inden Bothwell til Frankrig igen for ved Datterens 
Hof at skaffe fornyet Assistance. Han blev vel mod- 
taget og blev under sit Ophold stærkt paavirket af 
fransk Kultur — og fransk Letsindighed. Da Marie 
Stuart — og kort efter Bothwell — vendte tilbage til 
Skotland, gav hun ham Sæde i Statsraadet. 

Den mægtige Jarl havde under sit hastige og 
hensynsløse Jag fremad skaffet sig mange Fjender, 
og der var jævnligt Strid og Optøjer. En Sammen- 
sværgelse mod ham med Beskyldning for Anslag mod 
Dronningen og endvidere gaaende ud paa Fjernelse 
af en Række af hendes Raadgivere, foranledigede et 
Fængseslophold i Edinborg Castle. Men da han hørte 
om nyopblusset Borgerkrig, brød han en af Jernstæn- 
gerne i Fængselsvinduet itu og flygtede om Natten 
ved Hjælp af et Tov og søgte Tilflugt i Frankrig. 

Skotlands unge Enkedronning, Marie Stuart, 
skulde imidlertid have sig en Mand. Der manglede 
ikke Tilbud, og omsider faldt hendes Øjne paa hen- 
des smukke, 19-aarige Fætter, der tillige var saa nær 
beslægtet med Elisabeth, at han engang vilde kunne 
gøre Krav paa Englands Trone. Det var dog ikke 
blot Politik, men ogsaa Kærlighed, der fik Marie 
Stuart til at bestemme sig for Lord Darnley. I 1565 
blev Giftermaalet sluttet, og Marie var uforsigtig nok 
i sin. heftige Lidenskab for ham til paa egen Haand 
at lade Darnley udraabe til Skotternes Konge. Det 
gav straks Anledning til et Oprør for at faa ham 
fjernet; men Marie slog det ned og hjemkaldte Both- 
well, der derefter indsattes igen i alle sine Stillinger. 

BOTHWELLS FØRSTE ÆGTESKAB 
Havde Bothwells politiske Liv allerede været 
stormfuldt, havde hans private Liv været det ikke 
mindre. Ogsaa i det afspejlede sig den skotske Na- 
turs Vildskab, omend forlenet med et Præg af det 
16. Aarhundredes Frankrig. Om hans Udseende har 
man dannet sig forskellige Forestillinger; hans store 
Magt over Kvinder kan ingenlunde søges i nogen 
Art af Skønhed, men vel snarere i hans paafaldende 
Grimhed i Forening med en overmodig og blændende 
Optræden. Karakteristisk er en Bemærkning i et 
Brev fra en af hans Fjender til Dronning Elisabeths 
Statssekretær paa et Tidspunkt, hvor Bothwell var 
fastholdt i England : »Jeg besværger Deres Naade, 
anbring ham, hvor De vil, kun ikke i Borgen i Dover, 
just ikke fordi jeg frygter for min gamle Moder, men 
min Søster er ung og har mange Døtre.« Bothwell 
havde, som allerede antydet, trods sit »hæslige« Ud- 
seende, et meget indtagende Væsen og havde i høj 

Grad nemmet det franske Kurmageri. Af hans Kær- 
lighedsaffærer skal her blot nævnes, at engelske Hi- 
storieskrivere vil vide, at han uden for Ægteskab 
havde en Søn, og at han før sine to Ægteskaber var 
trolovet med en meget smuk norsk ung Pige, som 
han i 1560 traf under et Besøg i Danmark. Hun hed 
Anna og var Datter af Adelsmanden Christoffer 
Throndssøn, der var Admiral hos Chr. III. Anna 
Throndssøn fulgte med Jarlen til Nederlandene, hvor 
han forlod hende. I sit 30. Aar giftede Bothwell sig 
med »en god, ærbar og dydig Kvinde«, den 20-aarige 
Lady Jane Gordon, Datter af en mægtig, katolsk Jarl. 
Bryllupsfesten blev holdt af Marie Stuart og varede 
med Turneringer og Ridderspil o. s. v. i fem Dage. 

Forholdet mellem Dronningen og Darnley var 
ikke godt. Hans store Meninger om sig selv svarede 
ikke til hans meget beskedne Evner, og han var raa 
og hensynsløs, hovmodig af Væsen, udsvævende og 
umaadeholden i Drikkelag. Han gjorde Bruddet mel- 
lem dem dybere ved i heftig Opbrusen at vende sig 
imod de Mænd, der stod Dronningen nærmest, først 
og fremmest hendes begavede og højt betroede Se- 
kretær, Italieneren David Riccio, paa hvem han tillige 
følte sig skinsyg. Darnley fik dannet en Sammen- 
sværgelse, og de myrdede Riccio saa at sige for Dron- 
ningens Øjne. 

I den følgende Tid voksede Bothwells Indfly- 
delse. Lige fra de første Aar i Frankrig havde han 
vist den unge Marie Stuart Troskab og Lydighed. 
Ikke uden Grund havde hun gjort Regning paa hans 
Ærgerrighed og Tjenstiver som den kraftigste Støtte 
for hendes kongelige Anseelse. Gang paa Gang havde 
han vist hende Tjenester, og hun lønnede ham med 
ærefulde og indbringende Embeder. »Da Riccios 
Mordere«, hedder det hos en af vore gamle Historie- 
skrivere, »havde bemægtiget sig hendes Person, var 
han det fornemste Værktøj til hendes Befrielse. Saa 
megen udvist Troskab, saa mange virksomme Tjene- 
ster maatte gøre et gunstigt Indtryk paa Maries Ge- 
myt.« Utvivlsomt havde han ogsaa en stor Magt over 
hendes Hjerte. Det fremgaar bl. a. af nogle skæbne- 
svangre Breve; men da der er begrundet Tvivl om 
deres Ægthed, skal de ikke nærmere omtales. 

MORDET PAA DARNLEY 
Imidlertid blev Darnley syg. Paa sin Gemal- 
indes Foranledning og med Bothwells Bistand blev 
han flyttet til et ensomt, men højt og sundt belig- 
gende Hus paa en aaben Mark umiddelbart uden for 
Edinborgs Bymure. Dronningen ydede ham her den 
ømmeste Pleje og forlod ham sjældent. 

Søndag den 11. Februar 1567 forlod hun dog om 
Aftenen sin Mand for at overvære en Maskerade i 

Paladset i Edinborg i Anledning af en af hendes 
Tjeneres Bryllup. 

Samme Dags Eftermiddag var paa Bothwells 
Slot, Dunbar, samlet Hovedmændene i en Sammen- 
sværgelse mod Darnley. Antagelig har Dronningens 
voksende Tilbøjelighed for sin Mand under dennes 
Sygdom fremskyndet en Afgørelse, og Sammensvær- 
gelsen talte mange baade høje og lave af Rigets 
Mænd. Anføreren har ganske utvivlsomt været Jar- 
len af Bothwell. Naar han derimod fremstilles, som 
det f. Eks. er sket i en historisk Roman af James 
Grant »Bothwell«, som den, der med egen Haand 
myrdede Darnley, er det næppe i Overensstemmelse 
med Sandheden. 

Bothwell deltog efter Raadslagningen i en of- 
ficiel Banket, hvor ogsaa Dronningen var til Stede. 
Hver for sig brød de tidligt op, han for sammen med 
sine Hjælpere skjult af Vintermørket at bringe 
Krudtsække ind gennem Bagdøren i Kongens Hus, 
hvilken Dør stod i direkte Forbindelse med Edin- 
borgs Bymur, hun for at besøge Kongen i Husets 
øverste Stokværk, inden hun fortsatte til Maskeraden. 
Hos Kongen indfandt sig ogsaa snart Jarlen, der var 
Vidne til hjertelige Scener mellem Darnley og den 
efter Banketten muntre Dronning. 

Kl. 11 ledsagede Bothwell hende forbi hendes 
eget Værelse, der allerede da var fyldt med Krudt, 
og til Festen, hvorfra han dog hurtigt vendte tilbage 
og skiftede den elegante Hofdragt med en simpel 
Forklædning og tog en Rytterkappe over Skulderen. 
Han opsøgte nogle af sine Med-Sammensvorne, og 
formummede som Erik Glippings Mordere, da de red 
til Finderup Lade, fulgtes de til Muren ved Darnleys 
Hus. Over denne sprang Bothwell og et Par Hjæl- 
pere, og da de vendte tilbage, var Lunten til Krudtet 
tændt og Dørene lukkede. Det var ved 2-Tiden om 
Natten. Der skete imidlertid intet. Bothwell blev 
ærgerlig, og de andre maatte med Magt hindre ham 
i at vende tilbage. Da lød der i den stille Vinternat 
et frygteligt Brag, og helt ude i den fjerneste Del af 
Byen vaagnede Folk forfærdede op. »Glødende faldt 
det pludselige Skær over Byens svære, græsbegroede 
og tilrøgne Mure, over de dybe Skydehullers lange 
Række, der tilsidst tabte sig i Mørket, over den 
skumle Udbygning tæt ved med den dybe Kanon- 
port og den truende Kanonmunding, over den øde 
Mariakirkes vedbendklædte Mure, over Dominikaner- 
nes halvt nedfaldne Taarn, ja endogsaa for et Øjeblik 
over Merchistons fjerne Skove. Jorden bævede — 
de svære Mure bragede, og derpaa lød en Brølen, som 
om Jordbunden revnede.« 

Darnleys Hus blev ved Eksplosionen fuldstændig 
sprængt i Luften. Selv fandtes han som Lig et 
Stykke borte, og to Tjenere var ligeledes dræbt. 



Ved Daggry mødte Bothwell, paany omklædt i 
Aftenens Festdragt, i Egenskab af Sherif i Spidsen 
for et Kompagni for som den første at nærme sig 
Kongens Lig og bringe det til Dronningens Slot. Og 
den samme Morgen maatte Bothwell, der først for- 
gæves søgte at finde en Forklaring i en pludselig 
Lynild, sætte sit Navn under en Skrivelse, hvori det 
skotske Statsraad udtalte den Forvisning, at Gud al- 
drig vilde tillade, at en saadan Udaad forblev skjult 
eller ustraffet, og der udlovedes 2000 skotske Pund 
for Oplysning om Morderne. 

Det varede imidlertid ikke længe, før Rygtet ud- 
pegede Bothwell som Kongemorderen. En Tid sto- 
lede han paa sin store Indflydelse og Magt, bl. a. ved 
selv at være nogenlunde Herre over, hvorledes Un- 
dersøgelserne førtes. Men saa rettede Darnleys Fa- 
der en bestemt Sigtelse mod Bothwell og krævede 
af Dronningen, der stadig omgikkes Jarlen med den 
største Fortrolighed, at han stilledes for en Ret. Det 
forkyndtes da med kun 15 Dages Varsel, at enhver, 
der vilde anklage Jarlen og andre mistænkte, kunde 
møde for Retten i Edinborg den 12. April. 

»IKKE SKYLDIG!« 

Paa Rettens Dag mødte Bothwell med et impo- 
nerende Følge af Slægt og Vasaller og andre Tilhæn- 
gere og Lejetropper, ialt en Hær paa ca. 4000 Mand. 
Anklageren, der ikke personlig havde vovet at give 
Møde, lod fremsætte en Begæring om Udsættelse, der 
blev afslaaet. Efter en lang Forhandling og efter 
nogen Betænkning afsagde Juryen under Forsæde af 
en af Bothwells Slægtninge og politiske Forbundsfæl- 
ler enstemmigt Kendelsen: »Ikke skyldig!« De Med- 
lemmer af Juryen, der ikke i Forvejen var hans For- 
bundsfæller — og ikke var uvidende om hans Skyld — , 
kunde berolige deres Samvittighed med at holde sig 
til en bogstavelig Retsfortolkning. Anklagen var kom- 
met til at lyde paa Mord den 9. Februar, men det var 
i Virkeligheden sket efter Midnat, altsaa den 10.! 

To Dage efter traadte Parlamentet sammen. Both- 
well fik sin Frifindelse og alle sine Forleninger stad- 
fæstede, og Parlamentet erkendte hans store Fortje- 
nester. Nogle Dage senere, da Parlamentet igen op- 
løstes, forsamlede Bothwell Rigets store, næsten hele 
den fornemste Adel, hos sig til et Gæstebud i Værts- 
huset »Ainslie«. Da Gildet var paa sit Højdepunkt, 
blev der forelagt et Dokument til Underskrift, hvor- 
efter de tilstedeværende erklærede sig overbeviste 
om Bothwells Uskyldighed, forpligtede sig til at for- 
svare ham mod enhver Bagvasker og — anbefalede 
Jarlen som en passende Ægtefælle for Dronningen! 
Alle de tilstedeværende underskrev. Af nogle blev 
det senere hævdet, at Stedet, hvor Gæstebudet hold- 
tes, havde været omgivet af 200 Bøssepiber. 

MARIE STUART OG BOTHWELLS 
BRYLLUP 

Bothwell var klar over sin Indlfydelse paa Marie 
Stuarts Sind. Utallige Skrifter har behandlet det 
Spørgsmaal, om der allerede inden Darnleys Død hai 
bestaaet et intimt Forhold mellem dem, og det er i 
hvert Fald ikke usandsynligt, at det har været Til- 
fældet. Men hvor meget man skal tro af fjendtlig- 
sindede Skribenters Beretninger herom og om Marie 
Stuarts Viden om Mordet paa Darnley, vil altid blive 
en Skønssag. Imidlertid var Bothwell ogsaa klar 
over, at der vilde blive gjort alt for at fraraade Marie 
Stuart Ægteskab med ham. Under alle Omstændig- 
heder bortførte han hende — imod eller delvis med 
hendes Vilje — kort efter det berømte Gæstebud og 
holdt hende som Fange paa sit Slot Dunbar. Her 
viste han hende al Opmærksomhed, skildrede al den 
Ondskab, der havde mødt ham i hans Liv og viste 
hende Dokumentet fra Ainslie- Værtshuset. Han for- 
fulgte sit Maal med glødende Ihærdighed og vandt 
Dronningens Ja. Nogle vil i Bortførelsen se ikke 
blot et aftalt Spil, men ogsaa den ligefremme Følge 
af en lidenskabelig Forelskelse fra Dronningens Side. 

Bothwell var gift med Jane Gordon. I største 
Hast blev der sørget for Skilsmisse. Det gik meget 
let. Han forlangte selv ved den katolske gejstlige 
Ret Ægteskabet ophævet som indgaaet indenfor for- 
budte Grader, og dette lykkedes, skønt der kort efter 
Brylluppet var udstedt Dispensation som Sikkerhed 
for dets Gyldighed. For den protestantiske Ret 
maatte hans Hustru søge Skilsmisse paa Grund af 
Ægteskabsbrud. Ved Bothwells Indflydelse var alt 
ordnet paa 4 Dage! 

Jane Gordon blev endnu to Gange gift. Da hun 
døde, 84 Aar gammel, efterlod hun sig det Lov at 
have været »en dydig og tækkelig Kvinde, skønsom, 
af udmærket Hukommelse og af større Forstand end 
hendes Køn«. 

Marie Stuart ophøjede nu Bothwell til Hertug 
af Orkneyøerne og satte selv Hertugkronen paa hans 
Hoved. Deres Ægteskab blev tillyst den 9. Maj; men 
Formælingen mishagede i den Grad Fclket, at selv 
Præsten John Craig, der foretog Lysningen, i Kirken 
erklærede, »at han tog Himmel og Jord til Vidne 
paa, at han afskyede og forbandede det Ægteskab, 
som afskyeligt og skændigt for Verden«. Faa Dage 
efter undertegnedes en Ægteskabskontrakt mellem 
den kongelige Enke og »den meget ædle og mægtige 
Fyrste, James, Hertug af Orkneyøerne, Jarl af Both- 
well, Lord af Hales, Chrichton og Liddisdale, Stor- 
Admiral af dette Rige Skotland«. Fremtidig skulde 
alle Staten vedkommende Dokumenter have ogsaa 
Bothwells Underskrift. 

Brylluppet fandt Sted Dagen efter, tidligt om 

Morgenen. Hun var i sort Fløjels Enkedragt, han i 
prægtige juvelbesatte Klader. 

»Ingen Festlighed eller Munterhed betegnede 
dette skæbnesvangre Bryllup ; ingen Klokke ringede, 
ingen Kanon aftyredes, og de faa, der var oppe i 
denne tidlige Time, eller som maaske slet ikke havde 
været i Seng, bøjede sig alvorligt og tavs for deres 
Suveræn og den forvovne Herre, der med saa stor 
Dumdristighed havde gjort hende til sin Ægtefælle.« 

Længe efter var det en udbredt Folketro i Skot- 
land, at det varslede ilde at blive gift i Maj. 

I Maries Liv var den frembrydende Dag kun Be- 
gyndelsen til et nyt Afsnit fuldt af Taarer og Lidel- 
ser. For Bothwell betød Dagen nok Opfyldelsen af 
hans dristigste Ærgerrigheds Ønsker ; men hans Fald 
nedefter fra denne Dag var endnu voldsommere ; kun 
en Maaned derefter var han som en hjemløs Flygt- 
ning kastet ud i Begivenhedernes Strøm. 

Marie Stuart stod ved sit Giftermaal med Both- 
well endnu i sin fejreste Ungdom, kun 23 Aar gam- 
mel. »Alle samtidige Skribenter stemmer overens i, 
at Marie i sit Ydre forenede den største Skønhed og 
Ynde, som den menneskelige Form er i Stand til at 
modtage. Hendes Haar var sort, hendes Øjne mørke- 
graa, hendes Ansigtsfarve af udmærket Finhed, hen- 
des Arme og Hænder i Henseende til Farve og Form 
af fortrinlig Skønhed, hendes Vækst majestætisk; 
Ynde herskede i alle hendes Bevægelser, hvad enten 
hun gik, dansede eller red. Hun sang og spillede 
Luth med ualmindelig Færdighed.« 

DEN TUNGE AFSKED 

Et Par Uger boede de nygifte paa Dronningens 
Slot. Da havde allerede de store i Landet rejst sig 
mod Bothwell, og de maatte med et Par Hundrede 
Bueskytter forlade Edinborg. De fik samlet en Hær, 
og den 15. Juni stod de med den over for Oprørerne. 
Men Dronningens Armé var langt den svageste, og 
det syntes haabløst at begynde en Kamp. Der blev 
indledet Forhandling. Oprørerne krævede, at Both- 
well skulde fjernes, og at Dronningen skulde love 
fremtidig at ville regere med sine Stormænds Raad. 
Disse Betingelser gik Marie Sfyiart ind paa. Forgæ- 
ves søgte Bothwell at faa hende fra det og faa hende 
til at forstaa, at hun ikke kunde stole paa dem. Han 
maatte nøjes med at bede om frit Lejde for sig selv. 

»Aftenens Skygger havde allerede udbredt sig 
over Carberry-Højen, da Bothwell havde denne Sam- 
tale med Marie Stuart; man saa ham ikke uden Be- 
vægelse skille sig fra hende for med en lille Rytter- 
flok at galopere tilbage til Dunbar. Det var den sid- 
ste Gang, de saas i Livet.« 

Om Marie Stuarts senere Skæbne, fra hun den 
paafølgende Nat som en Fange skaanselsløst spottet 

af sine Undersaatter blev bragt til Øslottet i Søen 
Lochleven, fordi hun ikke vilde opgive sin Forbin- 
delse med Bothwell, hendes Undvigelse næste Aar, 
det tabte Slag ved Langside, hendes ulykkebringende 
Flugt til Nabolandet og det nye og langt varigere 
Fangenskab, skal 
ikke her berettes; 
heller ikke om den 
tragiske Død, der 
til sidst skulde be- 
redes hende af den 
samme Haand, der 
havde været den 
første Aarsag til 
hendes Ulykker, af 
den Slægtning, der 
aldrig havde kun- 
net tilgive hende, 
at hun var køn, 
katolsk og Tudo- 
rernes Arving, af 
Dronning Elisa- 
beth af England. 

Jarlen af Both- 
wells Skæbne fra 
det Øjeblik, han paa 
hin skæbnesvangre 
15. Juni tog den 
tunge Afsked med 
den Kvinde, han 
havde trodset alt 
for at vinde som 
sin Hustru, for hvis Haand ingen 
Forbrydelse havde været ham for 
stor, er et svimlende Fald fra et 
straalende Kongesæde til den skumle 
Kælder i Dragsholms Fangetaarn. 

Paa Torvene i alle Skotlands stør- 
ste Stæder forkyndte Herolder, at det 
var forbudt enhver at yde Jarlen af 
Bothwell Ly eller Understøttelse, til 
Lands eller til Vands, og der udsat- 
tes en Belønning paa 1000 Kr. til 
den, der kunde gribe ham og over- 
give ham i Retfærdighedens Hæn- 
der. 

DEN FREDLØSES FLUGT 
Bothwell søgte nordpaa i Skotland og fandt en 
Tid Tilflugt hos Venner; men forgæves søgte han 
at rejse en Opstand, og snart efter indskibede han sig 
med sine Mænd paa smaa Fartøjer og sejlede til 
Orkneyøerne, til det Hertugdømme, som han endnu 
ikke havde taget i Besiddelse. Men allerede efter 2 




Dages Ophold maatte han forlade disse Øer. Bedre 
gik det ham paa Shetlandsøerne. Her lejede han et 
Par hanseatiske Fartøjer. Nogle Historieskrivere har 
ment, han med disse drev Sørøveri; men efter senere 
Opfattelse synes dette dog ikke helt at have været 

Tilfældet. Hans 
Fjender sejlede 
imidlertid til Shet- 
landsøerne, og der 
stod et formeligt 
Søslag, hvori Both- 
well dog, takket 
være en Storm, der 
rejste sig, undslap 
ud i Nordsøen. 

Med to Skibe 
naaede Bothwell 
Norges Kyst dg 
blev her anløbet af 
et dansk - norsk 
Krigsskib, hvorfra 
man ønskede at se 

»Sørøvernes« 
Skibspapirer. Saa- 
danne kunde ikke 
fremvises, og da 
Bothwell var iført 
og kun havde med 
sig »gamle og rev- 
ne Baadsmands- 
klæder«, troede in- 




3 



gen paa ham, 



Mia Blt m 




han gav sig til Kende. Han og hans Ledsagere maatte 
følge med til Bergen, hvor der holdtes Forhør. Han fik 
Lov at bo frit i Byen ; men det var dog ikke Idyl alt- 
sammen. Ikke alle hans Skibsfolk kunde staa for en 
Undersøgelse af deres Forhold, og dertil kom det mær- 
kelige Spil af Skæbnen, at Anna Throndsøn, »Skotte- 
fruen«, hans tidligere Forlovede, pludselig mødte op 
og krævede ham til Regnskab for de brudte Ægte- 
skabsløfter. Han affandt sig dog med hende ved i 
Retten at love en Livrente fra Skotland og ved at 
give hende sit ene Skib. Men snart efter maatte han 
— blot medbringende 4 — 5 Tjenere — om Bord paa 
Orlogsskibet lade sig bringe til København, omend 

man ikke kunde overbevise ham om nogen ulovlig 
Handling. 

BOTHWELL I DANMARK 
Bothwell blev her modtaget af Rigets Hovme- 
ster, Peder Oxe til Gisselfeld, der satte ham i fore- 
løbig Varetægt paa Københavns Slot. 

Kong Frederik II befandt sig dengang i Aal- 
borg. Men da han selv i sin Tid havde bejlet til 
den skønne Marie Stuart, kan man forestille sig hans 
Forbavselse, da han faar Budskab om »den skotske 
Konge«s Tilstedeværelse som Fange i hans Hoved- 
stad. Kongen fandt det klogest foreløbig at behandle 
Bothwell godt, men dog holde ham i Forvaring. Da 
der fra Skotland kom Bud om at faa ham udleveret, 
sagde Kongen Nej. Bothwell blev ført til det stærke 
Slot Malmøhus i Skaane. Kongen gav i en Skrivelse 
Instruks om at give ham det hvælvede Kammer der 
paa Slottet, som Hofmester Ejler Hardenberg havde 
til sit Værelse, »og at I lader tilmure Hemmeligheden 
udi samme Kammer«; endvidere om at efterse Jern- 
stængerne ved Vinduet, give ham »Senge og god Un- 
derholdning« og frem for alt sørge for god Vagt. 

Fra Skotland søgte man stadig at faa Bothwell 
udleveret til Dom og Straf for Mordet paa Darnley, 
og Dronning Elisabeth i England støttede ivrigt 
disse Bestræbelser. Et af Sendebudene kom med An- 
modning om blot at faa Jarlen dømt i Danmark og 
saa faa hans Hoved med til Skotland. Dette Sende- 
bud ved Navn Clark gik iøvrigt i Krigstjeneste hos 
Fr. II og gjorde talrige Forsøg paa at faa Bothwell 
udleveret. Skæbnen vilde, at han selv endte sine Dage 
som Fange i Danmark, oven i Købet inden for de 
samme Mure som Bothwell. Frederik II mente sig 
dog stadig bedst tjent med at beholde sin Fange. Uden 
Tvivl har Bothwell faaet Kongen til at tro, at der 
var Haab om, at Bothwell og Marie Stuarts Parti 
igen vilde komme til Magten, hvorefter Danmark 
vilde faa overdraget Orkney- og Shetlandsøerne, som 
man før havde fremsat Ønske om. Omsider lykkedes 
det for en skotsk Gesandt at naa til en Løsning ef- 
ter at have udmalet Bothwell som »hin afskyelige 
Forræder, der aldrig vil kunne nægte, at han offent- 
lig har øvet Vold mod Skotlands ophøjede Dronning«, 
en uafsonelig Skændighed. Selv om man fra dansk 
Side endnu engang mindede om Skotternes egen Fri- 
findelsesdom og paany henviste til, at Skotland kunde 
føre Sagen for Retten i Danmark, opnaaede Gesand- 
ten dog Udsigt til Udlevering, saafremt Dronningen 
af England og den skotske Regering inden den 24. 
August 1571 garanterede, at Bothwells Sag vilde blive 
prøvet og afgjort efter alle Retfærdigheds og Billig- 
heds Regler, og at Udleveringen ikke vilde blive gjort 
gældende til Skade for Fr. II og hans Efterfølgere. 

Hermed syntes Bothwells Skæbne afgjort. Da 
blev der endnu engang fra Carl IX i Frankrig rakt 
Jarlen en hjælpende Haand. Fra fransk Side rette- 
des en indtrængende Anmodning om at undlade Ud- 
leveringen, der vilde føre til Forstyrrelse og Skan- 
dale i Skotland, og Bothwell blev paa Malmøhus. 

Han havde her, hvor han ogsaa gik klædt efter 
sin Stand i Fløjls- og Silkeklæder, en ikke ringe Fri- 
hed og stod i skriftlig Forbindelse med sin Ægte- 
fælle og Venner i Skotland. Da Marie Stuart efter 
sin Flugt til England erklærede sig villig til lovfor- 
melig Skilsmisse, underhandlede hendes Venner her- 
om med Jarlen paa Malmøhus, og i 1569 gav denne i 
en Fuldmagt sit Samtykke; men det strandede paa 
Presbyterianernes Modstand. 

Beretningerne om Bothwells Ophold paa Malmø- 
hus er ret dunkle. Der findes Krøniker om, at han 
sad i Lænker, og at han endte sine Dage dér. Det er 
dog bevisligt urigtigt. Men saa meget kan man se, 
at efterhaanden ændres Behandlingen af ham. Der 
kan have været forskellige Bevæggrunde hertil. Med 
Marie Stuarts Fald mistede det katolske Parti Mag- 
ten i Skotland, og Englands Indflydelse blev større, 
end Danmark kunde synes om. Der kan ogsaa have 
foreligget noget i Retning af en Tilstaaelse fra Both- 
wells Side eller en ændret Opførsel. Ogsaa den vok- 
sende Ligegyldighed for Marie Stuart og hendes Til- 
hængere kan have været medvirkende. Nok er det, 
at en datidig dansk Almanak, Poul Ebers Kalendarier, 
med nøjagtige personalhistoriske Optegnelser beret- 
ter^ at »Anno 1573 den 16. Junii bleff den Schottske 
Greffue indsat paa Dragsholm«. Ligeledes skriver 
den franske Minister i København, Dantzay, i et Brev 
hjem til sin Konge, dateret 28. Juni 1573: »Kongen 
af Danmark havde hidtil behandlet Jarlen af Both- 
well meget godt; men for faa Dage siden har han 
ladet ham sætte i et meget slet og snævert Fængsel.« 
En senere berømt fransk Historieskriver fra Slutnin- 
gen af 16. Aarhundrede fastslaar for første Gang for 
sin store europæiske Læsekreds, at Stedet var Drags- 
holm. 

BAG DRAGSHOLMS MURE 
For sidste Gang kommer den omflakkende og 
eventyrlystne Jarl ud at rejse. En skøn Sommerdag 
holder han, der før ejede Skotlands fornemste Rid- 
derborge, Skotlands fredløse Konge, sit Indtog paa 
Dragsholm, kun fulgt af sine Fangevogtere. En skøn 
Junidag førte de ham til den ensomme Fangeborg i 
Odsherred, hvor Vinden ude fra Nexeløbugten mildt 
strøg ind over den smalle Landtange og over de store 
Skove ved Vejrhøj. Landet kendte han ikke. Men da 
Solen gik ned i Nordvest, og dens lange Straaler 
naaede Vinduets Jerngitre, da vidste han, at dér langt 

borte levede hans Hustru, forhaanet og forstødt efter 
saa kort en Magt og Lykke, den engang saa tilbedte 
Skønhed, falmet og bitter efter Lidelser og Modgang, 
efter endeløse Ulykker, som hans Ærgerrighed og 
Lidenskab havde den allerstørste Skyld i. 

Om hans Fængselstid paa Dragsholm vides ikke 
meget med Sikkerhed. Man viser endnu hans Fæng- 
sel, »Bothwells Kælder«, og tidligere kunde man i 
Muren paavise to Jernbøjler, hvortil Jarlens Lænker 
skulde have været fastgjort, saa han i sin skumle 
Kælder kun kun- 
de bevæge sig saa 
langt omkring, 
som Lænkerne 
tillod ham det. 
Og en engelskHi- 
storieskriver be- 
retter, at han var 
kastet i et »af- 
skyeligt Fæng- 
sel, hvor ingen 
havde Adgang til 
ham uden de, som 
bragte ham den 

usle Mad og 
Drikke, der var 
ham tilstaaet cg 
som raktes til ham 
igennem et lille 
Vindue«. — Hvis 
det, som mange 
mener, er rigtigt, at Bothwell blev sindssyg, kan han 
udmærket godt have været lænket; men ellers er det 
meget lidt sandsynligt, at han — i hvert Fald med 
Kongens Vidende — er blevet behandlet med nogen 
Art af Grusomhed. 

At der imidlertid har været uhyre spartansk paa 
Dragsholm, ved man. Af gamle Beretninger frem- 
gaar det (som omtalt i Tage Christiansen : Odsherred, 
1932: Arild Huitfeldt til Dragsholm), at en af de 
»hyggeligste« Stuer paa Dragsholm dengang, Fruer- 
stuen, som Inventar havde en Jernovn, 4 Fyrrebænke, 
et Fyrrebord med Udslag, 3 Bagstole, en Ildskuffe 
og en Brandfork. Et lignende Inventar fandtes i 
Kongens Værelse. En Statsfanges Inventar udgjorde 
i 1609: »et gammelt Sengested, en liden gi. Skive og 
— 3 Hængelaase for Døren«. 

Nogle vil mene, at Jarlen kunde bevæge sig frit 
omkring. Man vil endog udpege et Sted i Kulaas- 
skoven, hvor han særlig holdt af at dvæle. Her er 
dog kun Tale om Sagn. Man ved saa lidt om hans 
Fængselstid paa den gamle Borg. 

I sit Forhold til Skotland og den ulykkelige 
Dronning blev Bothwell ved Indespærringen i Drags- 



holm saa godt som helt isoleret. Men ved en ejen- 
dommelig Skæbnens Tilskikkelse oplevede han at 
dele sine sidste Aar med en af sine mange Fjender. 
Kaptajn John Clark havde været hans bitre Mod- 
stander. Paa Carberry-Højen ved Edinborg, der hvor 
Bothwell for sidste Gang stod ved Marie Stuarts Side, 
havde han og Clark staaet over for hinanden med 
Sværdet i Haand. Det var som ovenfor nævnt John 
Clark, der af Bothwells Modstandere i Skotland blev 
sendt til Danmark for i det mindste at udvirke, at 

han fik om ikke 
hele Bothwell, 
saa hans afhug- 
gede Hoved med 
sig hjem. Imid- 
lertid begik Clark 
som skotsk Ge- 
sandt her i Lan- 
det forskellige 
Forbrydelser mod 
Danmark og blev 
paa Københavns 
Slot dømt til 
livsvarigt Fæng- 
sel. I 1571 blev 
ban sat i sikker 
Forvaring — som 
saa mange andre 
Statsfanger — bag 
Dragsholms tyk- 
ke Stenmure. Her 

døde han — ifølge samstemmende Optegnelser i 

Aaret 1575. 

Jarlen af Bothwell var i 10 Aar den danske Stats 
Fange. Heraf tilbragte han den halve Tid paa 
holm. At han og Clark ofte er blevet forvekslet, 
ikke undre. Man fortalte saaledes i Skotland, at det 
var Bothwell, der i 1575 var død. Men en af de vig- 
tigste Kilder til Oplysninger om Bothwells Liv. hans 
bitre Fjende George Buchanans »Skotlands Historie«, 
angiver Fængselstiden til 10 Aar, og andre gamle Op- 
tegnelser slutter sig hertil. Frederik II's Historie- 
skriver, Resen, skriver blandt Begivenhederne i 1578: 
»Samme Tid døde ocsaa den Skotske Greffve Boruel 
udi sit langvarendis Fængsel paa Dragsholm.« I Biler 
Brockenhuus' historiske Kalenderantegnelser fra det 
16. Aarhundrede angives ikke blot Aaret, men ogsaa 
Dagen for Bothwells Død, nemlig den 14. April 
1578. Ganske vist er det senere — af J. Grundt- 
vig — ud fra Regnskaberne paa Dragsholm søgt paa- 
vist, at Bothwell er død et Par Aar tidligere; ban 
nævnes ikke senere end 1576; men som Frederik 
Schiern i sine nyere historiske Studier fremhæ- 
ver, har ogsaa Clark siddet fængslet flere Aar 




Dragsholm. 

efter, at man sidste Gang finder hans Navn i Regn- 
skaberne. 

Det har fra enkelte Sider været hævdet, at Both- 
well før sin Død oprettede en Slags Testamente, hvori 
han bekender bl. a. sin Skyld i Mordet paa Darnley 
og erklærer sin Dronningehustru for uden Andel 
deri. Dette synes imidlertid at være det rene Op- 
spind. Vinteren 1589 tilbragte Marie Stuart og Darn- 
leys Søn, Kong Jacob den 6., i Danmark. Havde der 
foreligget en saadan Tilstaaelse og Renselse, er det 
ganske givet, at Kongen, der overalt hernede viste 
den største Videbegærlighed, og hans Historieskri- 
vere ikke havde ladet det aldeles uomtalt. 

BERØVET ALT, ENDOGSAA FORSTANDEN 
Men derimod synes det at være rigtigt, naar man 
har ment, at Bothwell endte sine Dage som en sinds- 
syg Mand. Den før nævnte Buchanan skriver ud- 
trykkeligt, at Jarlen døde som afsindig, og han kan 
udmærket have denne Oplysning fra en Skotte, Lum- 
misden, der har meddelt ham andre Ting fra Dan- 
mark, og som synes at have haft personlig Adgang 
til Dragsholm under Bothwells Fangenskab. Den 
samme Efterretning gentages af en Række samtidige 
skotske Historieskrivere. Til yderligere Bekræftelse 
kan anføres, at i den først foreliggende historiske 
Beretning, efter at Jakob den 6. og hans Landsmænd 
var vendt hjem efter det ovennævnte Besøg i Dan- 
mark, fortælles om det strenge Fængsel, hvori Both- 
well »blev afsindig og døde ynkelig«. Og den, der 
har nedskrevet det, var efter Kongens Hjemkomst 
med sin danske Brud netop beordret til at være i Sel- 
skab med danske Adelsmænd, der var taget med til 
Kroningen i Skotland. 

»Med de fremmede Kilders Vidnesbyrd«, skriver 
nævnte Fr. Sclj'ern, der saavel paa Dansk som med 
en engelsk Oversættelse er en af de vigtigste og mest 
objektive Kilder til Studiet af Bothwell, »forene sig 
endelig Menneskeslægtens sørgeligste Aarbøger, Aar- 
bøgerne over dem, hos hvem Sygdom til sidst fortæ- 
rede selve Sjælen. Paa kun alt for mange Blade er 
her at læse, hvad Sindets dybe Frygt og Angst, Uvis- 
hedens uafbrudte Spænding eller den bittert skuffede 
Forventning har formaaet at virke. Hvad der er fore- 
gaaet i Bothwells langvarige Fængsel, i de ensomme 
Øjeblikke, hvor Fortidens Billeder atter gled forbi 
Sjælen, og den usynlige Dommer talte, har ingen Pen 
vidst at opbevare. Men ingen saadan behøvedes for 
at udvikle, hvad han maa have følt, da han til sidst 
ogsaa saa de Mænd, der havde fulgt ham til Danmark, 
herfra tilbageskikkede i Elendighed som nye Ofre for 
den gamle Brøde, og da han dagligen kun lagde sig 
med Tanken om, at den næste Morgen ogsaa kunde 
udlevere ham selv til en forsmædelig og grusom Død, 



eller med hvilke Følelser han i de mange mørke Ti- 
mer har maattet sammenligne disse angstfulde Aar 
med de stolte Forventninger, der havde foregøglet 
ham en saa forskellig Bane. Faa Mænd have hensyns- 
løsere end han higet efter at naa op til den ydre Æres 
og Højheds Tinde, og faa Mænd er hastigere end han 
blevne nedstyrtede fra den.« 

Om der i den »Melankolie og Fortvivlelse, der 
berøvede ham Forstanden«, som en gammel dansk Hi- 
storiker udtrykker sig, ogsaa har været Anger, ved 
man ikke. Men én Sjælekval blev han forskaanet for ; 
han oplevede ikke sin Hustrus sørgelige Endeligt paa 
Skafottet nogle Aar senere. Hvis hans Død paa den 
anden Side har gjort større Indtryk paa hende, er det 
sket allerede nogle Aar forinden, den virkelig indtraf. 
Marie Stuart har, saa vidt det vides, ment ham død 
fra 1576. Bothwells Moder var død i 1571. Hun be- 
varede lige til det sidste en levende Deltagelse for 
sin ulykkelige Søn. I hans sidste Leveaar har ingen 
interesseret sig for ham. Ingen var der til at begære 
hans Lig udleveret og hjembragt til Skotland. Og 
for den danske Konge betød det kun en Lettelse, at 
Bothwell ikke var mere. Han havde haft Besvær nok 
af den højtstaaende, men ufrivillige Gæst. 

DET SIDSTE HVILESTED I FAAREVEJLE 
KIRKE 

Jarlen af Bothwell blev begravet i Faarevejle 
Kirke. Det var naturligt, for Faarevejle Kirke var 
Dragsholms Sognekirke. Og skønt hans Sjæl og hans 
Legeme paa det uhyggeligste havde faaet Fangehul- 
lets Stempel, blev han begravet, som det sømmede sig 
en kongelig Person, ikke paa Kirkegaarden, men i 
selve Kirken. Kun simple Folk blev jordet paa Kirke- 
gaarden; og vel var Bothwell kun en Fange, men man 
maa huske, at han ikke var dømt efter danske Love, 
og at hans Hustru, 
Englands Dron- 
ning, endnu var i 
Live. 

— — Aarhun- 
dreder gik. Kun 
Sagnet fortalte, at 
en Kiste i Faare- 
vejle Kirke, en af 
en underlig gam- 
meldags Form, der 
henstod i Kirkens 
nordre Fløj, skulde 
rumme den ulyk- 
kelige Jarls Lig. 
Imidlertid begynd- 
te der baade i Skot- 
land, England og 

Faarevejle Kirkes Indre 



Danmark at blive en levende Opmærksomhed om 
Spørgsmaalet. Marie Stuarts Historie blev nøjere 
undersøgt, og det viste sig, at man havde alt for upaa- 
lidelige Beretninger om Bothwell. Den herværende 
engelske Legationspræst, Ellis, besluttede da at lade 
aabne den Kiste i Faarevejle Kirke, som af Sagnet 
var udpeget som 
Bothwells. 

Efter at Mr. 
Ellis ved et aller- 
underdanigstBrev 
til Kongen havde 
faaet Tilsagn om 
fornøden Hjælp 
fra Inspektionen 
over de antikvari- 
ske Mindesmær- 
ker, henvendte 
man sig til Kir- 
kens Ejer, Baror 
Zytphen - Adeler, 
der straks viste 
sig særdeles imø- 
dekommende. Gulvet i Kirkens nordre Fløj, under 
hvilket Bothwells foregivne Kiste faa Aar før var 
blevet skjult, blev brudt op og andre Foranstaltnin- 
ger truffet. 

Efter Indbydelse af Baronen foregik den endelige 
Undersøgelse i Faarevejle Kirke den 31. Maj 1858 i 
Overværelse af Mr. Ellis, Anatomen Professor Ibsen 
og J. J. A. Worsaae, der om Undersøgelsen beretter 
følgende: 

»I den nu atter aabnede Begravelse under Gulvet 
i Kirkens nordre Fløj forefandt vi en Del Kister, 
blandt hvilke dog ved nærmere Undersøgelse kun to 
viste sig at være saa gamle som fra Bothwells Tid. 
Da den ene af disse indeholdt Liget af en Kvinde, 
var der kun een tilbage, hvorom der kunde blive 
Spørgsmaal, men det var ogsaa netop den, som for 
flere Aar siden var blevet forevist mig som indeslut- 
tende Bothwells Lig. 

Denne Kiste, der, paa det tredelte Laag nær, har 
megen Lighed me den gammel Linnedkiste eller Kuf- 
fert, er kendelig forskellig fra alle nyere Ligkister, 
hvorimod den i sin Form mere stemmer overens med 
de i det 16. og første Halvdel af det 17. Aarhundrede 
hyppig, især af fornemme Folk benyttede Ligkister. 
Den er mere end 3 Alen lang og godt en Alen bred. 
Desuden havde den i Modsætning til senere og i Lig- 
hed med ældre, en uforholdsmæssig stor Højde, nem- 
lig med Laaget 23% Tomme. Men medens tilsvarende 
Ligkister fra det 16. og 17. Aarhundrede ellers sæd- 
vanlig er af Eg og prydet med stærke og smukke 
Jernbeslag, især Hanke, er denne kun af Fyrretræ 



og udstyret med højst paafalden Simpelhed, uden et 
eneste Jernbaslag, ja endog uden Hanke! 

Ved Aftagelsen af Laaget saas det snart, at Ki- 
sten indeholdt Liget af en Mand og tilsyneladende 
en Mand af Stand. Det er indsvøbt i Ligklæder af 
fint Lærred, sjældent godt vedligeholdt, og pyntede 

med smaa Roset- 
ter udklippede af 
sort Papir. Ho- 
vedtøjet, som ud- 
vendigt er af 
hvidt Lærred, er 
indvendigt af 
grønligt Silketøj. 



ligesom ogsaa 
Manchetterne er 
af Silke. Ikke et 
eneste Bogstav 
eller Mærke paa 
Ligtøjet eller Ki- 
sten er hidtil ble- 
vet opdaget. 

Liget selv. 

hvis Hoved fandtes liggende under den ene Skulder, 
sikkert som Følge af en tidligere Aabning af Kisten, 
er mumieagtigt og mærkværdigt bevaret med Hud og 
Haar. Da ogsaa andre gamle Lig i samme Begra- 
velse tillige med deres Ligklæder er paa lignende 
Maade forbavsende godt vedligeholdte, er det ikke 
usandsynligt, at den mumieagtige Indtørring er 
fremkaldt ved den tørre Sandbund, som danner Un- 
derlaget for Kirken. 

løvrigt tyder Liget bestemt hen paa en temmelig 
undersætsig, 65 til 67 Tommer høj, bredskuldret 
Mand, med smaa Hænder og Fødder, meget krum 
Næse, stærkt fremstaaende Kindben, lav og noget til- 
bagefaldende Pande, temmelig bredt -Baghoved samt 
endelig med rødligt, graat isprængt Haar, Prof. Ibsen 
maatte i det hele antage, at den afdøde havde naaet 
en Alder af omtrent 50 Aar, ligesom han ogsaa ytrede, 
at Hovedet umiskendeligt havde et skotsk Præg. 

Da ethvert Spor af oplysende Indskrifter eller 
Smykker mangler, er det følgelig endnu uafgjort for 
den strenge Kritik, om Sagnet har Ret i at udgive 
Kiste for Bothwells. En engelsk rejsende, 
udtrykkelig fremhæver sin rolige, uhildede Be- 
tragtning af slige Forhold, har rigtignok senere og 
uden at kende Professor Ibsens Ytringer ved Synet 
af Liget paastaaet med største Sikkerhed, at ingen 
upartisk Englænder vil kunne se det uden straks at 
erklære det for at være »en styg Skotte« (an »ugly 
Scotchman«). Men selv om man ikke gaar slet saa 
vidt, er det dog hævet over enhver Tvivl, at den af- 
dødes Alder stemmer med Bothwells, og at der, saa 

længe i det mindste alle historiske Oplysninger om 
Bothwells Udseende mangler, og saa længe det kun 
hedder, at han var en Mand med et hæsligt Udseende, 
aldeles intet er til Hinder for, at Liget virkelig kan 
være Bothwells. Herfor tør endog den Omstændig- 
hed yderligere tale, at der er anvendt en saa iøjne- 
faldende Simpelhed ved Kistens Udstyring og en saa 
stor Sparsomhed med Silketøj ved Ligklæderne. Thi 
netop dette kunde snarest tænkes at være sket ved 
Gravlægningen af en fornem Statsfange, paa hvis 
standsmæssige Jordefærd man dog ikke vil anvende 
større Bekostning end højst nødvendigt.« 

Med denne Undersøgelse slog man sig til Ro i 
en lang Række Aar. Men baade her og i Skotland 
blev Tankerne ved at kredse om det Spørgsmaal, om 
det var sikkert, at det var »den skotske Greve«s Lig, 
man havde fundet. Efter Opfordring fra Skotland 
blev der i 1915 paany foretaget en videnskabelig Un- 
dersøgelse, denne Gang af Professor F. C. C. Han- 
sen. Det var lykkedes Professoren at faa fremskaf- 
fet et Billede af Bothwell, en fotografisk Gengivelse 
af et Maleri i Slægten Hepburns Besiddelse. 

Billedet viser ifølge Professor Hansen en Mand 
med kraftige, ved Mad og Vin noget for svære Træk, 
med Hageskæg og krøllet, noget sparsomt Haar, der 
over Panden gaar spidst frem. 

En streng videnskabelig Sammenligning af dette 
Billede og Mumien i Faarevejle Kirke viste en paa- 
faldende Overensstemmelse i alle »de vigtigste Pro- 
portionsmaal ; ja, denne Overensstemmelse er saa 
nøje, som det paa nogen Maade 
kunde ventes«. At den før saa kraf- 
tige Mand ved sin Død har været 
svækket og nedbrudt af Sygdom og 
Nød, er jo saare naturligt. 

Den nordre Fløj af Faarevejle 
Kirke blev senere indrettet til Grav- 
kapel for Zytphen-Adelers Familie. 
Bothwells Kiste blev da flyttet til 
en aaben Begravelse under Kirkens 




Gulv midt for Koret, og her har den siden været 
til at tage i Øjesyn for besøgende. Mumien, der 
under den senere Tids Omskiftelser og friere Til- 
gang af Luft er forandret meget, saa bl. a. Haaret 
og Ligklæderne nu næsten er borte, ligger nu be- 
skyttet af et Glaslaag. Billedet nedenfor giver et 
udmærket Indtryk af de jordiske Rester, der den 
Dag i Dag er tilbage af den stolte Jarl af Bothwell. 

Men endnu spøger det paa Dragsholm, vil man 
vide. Man kan i Nattens Stilhed endnu høre en 
kongelig Ekvipage komme rullende over Broen med 
et Firspand af sorte Heste. Det er Kongen af Skot- 
land, Jarlen af Bothwell, der holder sit Indtog paa 
sin sidste jordiske Bopæl. 



Og hermed slutter saa Beretningen om den Mand, 
hvis mærkelige Skæbne saa ufrivilligt knyttede ham 
til Odsherred. Aldrig gensaa han den vilde skotske 
Natur, der var som et Spejlbillede af hans eget Sind. 
Aldrig mere satte han sin Fod paa Hepburnernes 
skønne og besungne Herresæde paa den skraanende 
Brink ved Clyde-Floden; aldrig mere saa han sin 
Hustru, Skotlands skønne Dronning. Med Konge- 
morderens og den fredløses Stempel paa sin Pande 
endte han sit hensynsløse Jag efter Rigdom og Magt 
i den ensomme Faarevejle Kirke paa Pynten ud mod 
Lammefjorden. Og end ikke efter Døden fik han 
Ro. I Tusindvis af Turister har staaet og stirret 
paa hans Mumie og lyttet til Fremviserens Ord om, 
at »han var en haard Børste«, hvis 
vilde Liv endnu kan spores i Arret 
af et Kaardehug i Tindingen. 

Var ingen Forbrydelse ham for 
stor, naar det blot tjente hans For- 
maal undervejs til de højeste Tin- 
der, saa kunde ingen jordisk Straf 
have været grusommere end den, 
der blev Jarlen af Bothwell tilmaalt. 

Tage Christiansen. 

1 1929 udsendte Tage 
Christiansen for 
første Gang Hjem- 
stavns - Julehæftet 
»Odsherred«. Det var 
svært at finde et 
Navn; men Linien laa 
klar nok, og det kom 
da slet og ret til at 
hedde »Odsherred«, 
en Titel, der stadig 
er bibeholdt. Det ud- 
kom i 800 Eksempla- 
rer; men det viste sig 
hurtigt at være for 
lille et Oplag; før Jul 
var Hæftet udsolgt. 
Aar for Aar er Suc- 
:es'en vokset, og Op- 
laget er nu paa 1000 Eksemplarer. Det første Hæfte ind- 
ledes med et Digt af Udgiveren, Barndommens Land. lav- 
rigt er Bidragyderne bl. a. Pastor Isidor Herskind, Provst- 
inde Asta Christiansen, Pastor Skifter-Andersen, Kontor- 
chef von Holstein og Pastor Tage Kjer. Tage Christian- 
sen behandler i Hovedartiklen Svinninge Møilegaard med 
Kritikeren Clemens Petersen og hans berømte Gæster, 
navnlig Bjørnstjerne Bjørnson. Desuden findes der interes- 
sante Oplysninger om og Billeder fra gamle Dages Nykø- 
bing. Omslagsbilledet forestiller Højby Kirke set fra Præ- 
stegaardens Have. 




ODSHERRED* 




. S~\ dsherred«, 2. 

Samling, 1930, 
har paa sit gule Om- 
slag en farvelagt Gen- 
givelse af et Maleri 
af Rørvig Kirke med 
Lyng og Gran i For- 
grunden. Det indledes 
med et smukt og gri- 
bende Digt af Kai 
Flor om de forst« 
Mennesker i Odsher- 
red: »De havde stolet 
paa en evig Hvile — «. 
Provstinde Asta Chri- 
stiansen giver i »Fra 
den gamle Landsby« 
et interessant og me- 
get levende Tidsbil- 
lede fra omkring 1860 med Højby som Midtpunkt. Social- 
minister Steincke fortæller paa sin særprægede Maade i 
en illustreret Artikel Barndomsminder fra Nykøbing og 
priser Nordstrand og Odsherred, og Redaktionssekretær 
H. Brix giver i et let og fornøjeligt Causeri et Indtryk 
af Sommer-Herlighederne ved Sejrøbugtens Bund. End- 
videre indeholder Hæftet en Mængde smukke Billeder, 
flere Digte, Artikler om afdøde Overlærer Steincke, Ege- 
bjerg Præstegaard, Esterhøjstenen, Forfatter L. C. Niel- 
sen og nogle udmærket fortalte Barndomsminder fra en 
Gaard i Odsherred. 



T AG £ flUISTiSNSEN 




Tredie Samling af »Odsherred« 1931 har som Omslags- 
billede Stendyssen i Herrestrup efter Akvarel af Troels 
Trier. Hæftet indledes af Provst N. P. Christiansen, tidl. 
Højby, og med et Digt, Odsherred, af Ingeborg Olrik. Der- 
efter følger en interessant og rigt illustreret Artikel om 
Folkedragter i Odsherred af Kredslæge J. S. Møller, Ka- 
lundborg. Provstinde Asta Christiansen giver en fin og 
stemningsfuld Skildring fra den gamle, idylliske Grevinge 
Præstegaard fra hendes Fader, Præsten og Forfatteren 
Richard Petersens Tid. Tage Christiansen giver et Stem- 
ningsbillede fra »Nordstrand« og gengiver en Samtale med 

Dir. P.Madsen, Eskild- 
strup. Derefter følger 
en illustreret Beskri- 
velse af Folkedansen i 
Odsherred i gi. Dage 
og nu, skrevet af Fre- 
de Andersen, Svinnin- 
ge Møilegaard, en gi. 
Dansk - Amerikaner, 
Aug. H. Jacobsens 
Barndomsminder fra 
Nykøbing og forskel- 
lige Digte og Marsk 
Stigs Begravelse og 
Brudemordet i Rørvig 
Kirke, en Artikel, der 
vakte megen Interesse 
og dannede Grundlag 
for et Radioforedrag. 




»O dSh6rred<< 1932 ' fjerde SamIin S. har P aa sit festlige 
V-' røde Omslag en farvelagt Gengivelse af et Maleri: 
Udsigt fra Vejrhøj over Dragsholm af Gudrun Trier Mørch, 
der ogsaa indleder det smukke Hæfte med en Skildring af 
Sommer i Odsherred. Efter en lille Novelle af Maler G. 
Herman Jensen, Rørvig, følger et Uddrag af Provst N. P. 
Christiansens sidste Juleprædiken i Højby Kirke. Arkivar 
Hans Ellekilde og Redaktør Tage Christiansen fortæller 
om Stenstrup Museum og dets langt uden for Herredet 
kendte Bestyrer, den blinde Laurits Jensen. Efter nogle 
Barndomsminder fra Rørvig følger en rigt illustreret Ar- 
tikel af Udgiveren om 
Arild Huitfeldt til 
Dragsholm, et interes- 
sant Tidsbillede fra 
Odsherred ved Aar 
1600. Endelig er der 
Vers bl .a. om Odden 
Præstegaard, en Rede- 
gørelse for Sagnene 
om Esterhøj og Ste- 
nen paa Høve Klint, 
og Hæftet slutter med 
et fint lille Stem- 
ningsbillede af Asta 
Christiansen: Minder- 
nes Tale. 

Hæftet er paa 40 
Sider og som de an- 
dre rigt illustreret 

/"\ DSHERRED« 1934, det femte i 
Rækken, fremtræder i et smukt, 
rødt Omslag med Ridder Ebbes Døtre 
og indeholder en Rigdom af Odsherred- 
Stof, snart som en Hyldest til den sær- 
prægede Natur — Kai Hoffmann: Rør- 
vig, Fru Skovrider Vestergaard, Mantz- 
høj: Forstige Betragtninger, Tage Chri- 
stiansen: De gamle Stengærder m. v. — 
snart historiske og kulturhistoriske Skil- 
dringer — Himmelbreve fra Odsherred, 
En Rejse gennem Odsherred Aar 1S00 
og den interessante og gribende Skil- 
dring af Ridder Ebbes Døtre og deres 
Mord paa deres Forførere Julenat i 
Højby Kirke, snart værdifulde Bidrag 
til Folkeminde-Litteraturen som en gam- 
mel Kones Barndomsminder fra et Hus- 
mandshjem i Siddinge og snart morsomt 
som Provstinde Asta Christiansens Fortælling paa ods 




herredsk Dialekt og den rationalistiske 
Grevingepræsts Udredning af Lus og Lop- 
pers Nytte. Endelig er der ogsaa stem- 
ningsfulde Billeder i Digte og i Asta Chri- 
stiansens lille Juleidyl fra Børnestuen, og 
Hæftet er helt igennem rigt illustreret. 

Anmeldelserne af »Odsherred« 1934. 
priser dette Hæfte endnu højere end 
dets Forgængere: » Skønnere Om- 
slag til sit Julehæfte kunde Tage Chri- 
stiansen ikke have valgt; men heldigvis 
skuffes man heller ikke, naar man aab- 
ner Hæftet og lader sig bjergtage af nye 
Hymner til Odsherreds Natur og Min- 
der ... Et fint og velplejet Julehæfte, 
som det er en Fornøjelse at anbefale til 
vore Læseres Velvilje«. 

»... Med det nye Hæfte foran os 
maa vi tiistaa, at det i Udstyr og ved 
Indholdets Lødighed overgaar alle sine Forgængere.« 



Tage Christiansen: „ODSHERRED" koster 2 Kr. og faas gennem enhver Boghandel. 



SÆf 9lnme[de[seme : 



»— Alt i alt er det et dejligt Hæfte, som enhver, der 
holder af Odsherred, dets Natur og Folkeliv, bør købe og 
lægge paa Julebordet. ... Det er et historisk Arbejde, Ud- 
giveren fortjener stor Paaskønnelse og Tak for.« 

»— Den, der ejer Tage Christiansens »Odsherred« fra 
i Aar og foregaaende Aar, ejer en uvurderlig Skat. Vi 
haaber, at der endnu i mange Aar maa findes Stof til Ud- 
givelsen af dette lokalhistoriske Værk.« 

» — Alt, hvad der hører Odsherred til, bliver saa le- 
vende og kært ved at læse disse Skildringer og se alle 
Billederne — « 

»Det er helt igennem et Hæfte, som kan læses med 
Fornøjelse og Udbytte, ikke alene af Mennesker, som har 
Forbindelse med Odsherred, men af alle, som er interes- 
seret i Hjemstavnslitteratur.« 

» — et Mønster for et lokaltpræget Jule- 
hæfte.« 

»Udstyret er smukt og festligt, og med det store Op- 
land, Udgiveren har lagt ind under sig, og de gode Penne, 
han har formaaet at sætte i Bevægelse, synes han endnu 
længe at maatte kunne fortsætte med en saadan aarlig 
Hilsen fra Landet deroppe mellem Isefjord og Kattegat.« 

»Her er samlet meget og godt Stof fra Odsherred. 
Udstyret er smukt med mange fortræffelige Billeder, og 
her er skabt et Hjemstavns Julehæfte, som af mange vil 
blive modtaget med Glæde.« 



» — Det er uvurderlige Skatte, Tage Christiansen ved 
sine Odsherredshæfter redder os fra Glemselens Dyb. Han 
fortjener Tak derfor — « 

»_ Med en sjælden fin Smag har Udgiveren forstaaet 
Aar efter Aar baade at formere Stoffet og knytte Med- 
arbejdere til sig, der besidder Evnen til paa en smuk og 
stilfuld Maade at fremdrage af Historiens Dyb de mange 
Folkeminder, paa hvilke vor Halvø er saa rig, saavel som 
til at behandle Nutidens Stof paa en Maade, saa at Jule- 
hæftet »Odsherred« i de mange Hjem regnes for et lige 
saa fast Tilbehør til Julen som Æbleskiven og Ribben- 
stegen. — « 

»Dets Værdi ligger langt over en Mængde af det 
Stof, der bydes os som Læsning til Julen«. 

» — At Odsherredboerne glæder sig over denne Sam- 
ling Hæfter, Tage Christiansen efterhaanden giver dem, 
er eet; men ogsaa andre vil kunne glæde sig over det 
smukke »Julehæfte«. 

» et uvurderligt Bidrag til Hjemstavnsforskningen.« 

»Redaktør, cand. jur. Tage Christiansen, Haslev, har 
paa eget Forlag udsendt 5. Hæfte af sine fortrinlige Skil- 
dringer fra den skønne Landsdel Odsherred i Nordvest- 
sjælland. Foruden Forfatteren selv har en Række kendte 
Navne givet Bidrag til det fine og lødige Hjemstavns- 
hæfte — .« 

